Ibemito ng’a m’ung’eyi: nyo Yehova kunoke ng’om? | Mi ponji\nOtkur ma Wiw—Mi ponji | Dwi mir 7 2018\nSOM I DHOK MI Afrikaans Albanais Allemand Altaï Alur Amharique Amis Anglais Arabe Arménien Aymara Azéri Azéri (cyrillique) Bachkir Bas allemand Bassa (Cameroun) Bengali Bikol Birman Boulou Bulgare Cakchiquel Catalan Cebuano Chichewa Chinois cantonais (simplifié) Chinois cantonais (traditionnel) Chinois mandarin (simplifié) Chinois mandarin (traditionnel) Chitonga Chitonga (Malawi) Chitonga (Zimbabwe) Chitumbuka Chiyao Chol Coréen Croate Créole du Bélize Créole d’Haïti Damara Dangme Danois Dhusepulana Digor Douala Edo Efik Esan Espagnol Estonien Fidjien Finnois Fon Français Ga Garifuna Goun Grec Guarani Gujarati Géorgien Haoussa Herero Hiligaynon Hindi Hiri motu Hongrois Hébreu Ibanag Icibemba Igbo Iloko Indonésien Islandais Isoko Italien Japonais Jula Kabye Kannada Kekchi Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Kurde kurmanji Kurde kurmanji (Caucase) Kurde kurmanji (cyrillique) Kwangali Kwanyama Langue des signes allemande Langue des signes américaine Langue des signes angolaise Langue des signes argentine Langue des signes australienne Langue des signes bolivienne Langue des signes britannique Langue des signes brésilienne Langue des signes chilienne Langue des signes chinoise Langue des signes colombienne Langue des signes coréenne Langue des signes costaricienne Langue des signes cubaine Langue des signes espagnole Langue des signes finnoise Langue des signes française Langue des signes grecque Langue des signes guatémaltèque Langue des signes hondurienne Langue des signes hongroise Langue des signes indienne Langue des signes indonésienne Langue des signes italienne Langue des signes japonaise Langue des signes malawite Langue des signes mexicaine Langue des signes mozambicaine Langue des signes nicaraguayenne Langue des signes panaméenne Langue des signes paraguayenne Langue des signes philippine Langue des signes polonaise Langue des signes portugaise Langue des signes péruvienne Langue des signes québécoise Langue des signes roumaine Langue des signes russe Langue des signes salvadorienne Langue des signes slovaque Langue des signes sud-africaine Langue des signes taïwanaise Langue des signes tchèque Langue des signes vénézuélienne Langue des signes zambienne Langue des signes zimbabwéenne Langue des signes équatorienne Letton Lingala Lituanien Luganda Lunda Luo Luvale Macédonien Malay Malayalam Malgache Mam Mambwé-Lungu Marathi Marshall Maya Mazatèque de Huautla Mbunda Mingrélien Mixe Mixtèque (Guerrero) Mongol Mooré Motu Nahuatl (Guerrero) Nahuatl (Huasteca) Nahuatl (Nord de Puebla) Nahuatl (central) Ndonga Ndébélé Ndébélé (Zimbabwe) Ngabere Norvégien Nyanja Nzema Néerlandais Népali Okpe Oromo Ossète Otètèla Ouzbek Ouzbek (romain) Pangasinan Papiamento (Curaçao) Pendjabi Persan Pidgin d'Afrique de l'Ouest Pidgin salomonien Polonais Ponape Portugais Portugais (Portugal) Quechua (Ancash) Quechua (Bolivie) Roumain Russe Samoan Sango Sepedi Serbe Serbe (romain) Sesotho (Afrique du Sud) Sesotho (Lesotho) Shona Sidama Silozi Singhalais Slovaque Slovène Sranan tongo Suédois Swahili Swahili (Rép. dém. du Congo) Swati Tagalog Tajiki Tamoul Tarascan Tatar Tchouvache Tchèque Thaï Tigrinya Tiv Tlapanec Tojolabal Tok pisin Tongien Totonaque Tshiluba Tsonga Tswana Turc Turkmène Tuvaluan Twi Tzeltal Tzotzil Télougou Tétoum Dili Ukrainien Urhobo Venda Vietnamien Waray-Waray Wolaitsa Xhosa Yoruba Zandé Zapotèque (de l’isthme) Zoulou dhu Kabuverdianu Éwé\nIbemito ng’a m’ung’eyi: nyo Yehova kunoke ng’om?\n“Mungu en e won gondri ngo ma nia wie wil kum tic mu man mer ma wunyutho kum nyinge.”—EBR. 6:10.\nWER: 39, 30\nKit yung ma kani ma ber akeca nisagu yung ma ng’om mio?\nLembang’o ma bikonyowa kara wamedara niketho Yehova re m’ung’eiwa?\nYehova uyungo Maria man Yesu nenedi?\n1. Lembang’o ma wan ceke wabed wamito?\nIWINJIRI nenedi ka ng’atu moko m’ing’eyo man m’iworo lee ubeyero nia nyingi urwinyo ire, kunoke ebepoi ungo apoya zoo de piri? Ma jiji mbe, cwinyi copo tur. Pirang’o? Pilembe wan ceke wabed wamito jumange ung’eiwa man wigi kud uwil ku nyingwa. M’umedo maeno, wamito bende ging’ei nia watie kit dhanu ma nenedi, man ging’ei lembe ma watimo.—Wel 11:16; Yob 31:6.\n2, 3. Mito mwa ma nia jumange ung’eiwa copo doko iwa ni awic nenedi? (Nen cal mir acaki.)\n2 Re ka wabedo ku wang’wa ngo, mito mwa ma nia jumange ung’eiwa copo doko iwa ni awic. Ng’om pa Sitani copo mio iwa awanya ma waketh ko piwa uyiki lee, man ma wabed ko dhanu ma pigi tek. Ka waweko awanya maeno uguro ulage i iwa, wabimio ngo ni Wegwa ma Yehova, yung man thier m’eromo ko.—Nyu. 4:11.\n3 I rundi pa Yesu, judong dini moko gibed giyenyo ku kero nia jung’eigi. Pieno, Yesu umio cimowang’ ma e ni julubne: “Wukuru giwu ni jugorcik, ma gimaru woth ma ku kendi ma lor lor, man gimaru moth de i katali, ku bedo ma i ka m’usagu i kacokri, ku bedo ma i ka m’usagu i agba.” Emedo kumae: “Joni binwang’u lembapoka ma rac ma dit m’usagu.” (Lk. 20:46, 47) Ento tung’ kugi, Yesu uyungo dhatho moko ma jacan m’ubolo sente ario mi tonglo, ma ng’atu mange ke mbe m’udieng’ kude. (Lk. 21:1-4) Ubenen kamaleng’ nia Yesu ubino ku nen m’ukoc bor ku mi jumange iwi yung. Thiwiwec maeni bikonyo wan de nibedo ku kit nen maeno ma ber, ma Yehova Mungu ubemito wabed ko.\nKIT YUNG MA BER M’USAGU ZOO\n4. Kit yung ma ber m’usagu mange ceke utie ma kani, man pirang’o?\n4 Kit yung ma kani ma ber m’usagu mange ceke? Tin, dhanu dupa gimito gisom lee, gilony kunoke pigi uyiki lee i ng’om maeni kara juyunggi. Re eno tie ngo kit yung ma ber m’usagu. Jakwenda Paulo unyutho kit yung ma cuu, kinde m’eyero kumae: “Kawono ma wudaru ng’eyo Mungu kadi ma sagu Mungu daru ng’eyowu, wulokru kendo nedi wudok kum cik ma kwong’a ma ng’ic mi can de, ma wuyenyo wubed ng’eca i ie kendo?” (Gal. 4:9) Mungu ma tie Ubimo ma malu Ngbir iwi ng’om ngung’ ‘udaru ng’eyi!’ Kenen rwom maeno m’itie ko! Yehova ung’eyo nia watie dhanu ma nenedi, emaruwa man ebemito wabed ku winjiri ma ceng’ini kude. Ecwiowa kara wabed jurimbe.—Ekl. 12:13, 14.\n5. Ubekwayu watim ang’o kara Mungu ung’eiwa?\n5 Wang’eyo cuu nia Musa ubino jarimb Yehova. Nindo moko, ekwayu Yehova kumae: “Nyuth ira yo peri.” Yehova ugam udwoko ire kumae: “Abitimo gin maeni bende m’iyero; kum inwang’u bero i wang’a, man ang’eii ku nyingi.” (Ai 33:12-17) Wan bende Yehova copo ng’eyowa acel acel. Re ubekwayu watim ang’o kara wabed jurimbe? Wacikara nimare man nithiero kwo mwa ire.—Som 1 Jukorinto 8:3.\n6, 7. Lembang’o ma copo nyotho mer m’i kindwa ku Yehova?\n6 Re wacikara nitimo kero kara wamedara nibedo jurimb Yehova. Calu Jukristu ma kwong’a mi Galatia, ubekwayu wawek nibedo ng’eca mi “cik ma kwong’a ma ng’ic mi can” mi ng’om maeni, m’uketho i ie niyenyo lonyo man nisayu nia piwa uyiki lee. (Gal. 4:9) Nwang’u dong’ Jukristu maeno mi Galatia gidaru ng’eyo Mungu, man Mungu de udaru ng’eyogi. Ento Paulo uyero nia ‘gibedok kendo’ ba piny ma tijgi mbe. Etie ve Paulo ubino penjogi kumae: ‘Pirang’o wudok kendo nibedo ng’eca mi lemkasegu man mi lembe ma tijgi mbe?’\n7 Nyo wan de lembe ma kumeno copo wok i wiwa? Eyo copo wok. Calu Paulo, kinde ma waponjo lemandha, ecicopere nia waweko lembe m’uketho wagam wang’eyara lee i ng’om maeni pa Sitani. (Som Jufilipi 3:7, 8.) Saa moko nyo wakwero nicisomo somo ma malu, wakwero tic kunoke lembe mange ma nwang’u copo mio iwa sente ma dongo. Kunoke nyo walar wabino jugoi mizik, kunoke jugoi mupira ma pigi yik. Re waweko lembuno ceke. (Ebr. 11:24-27) Pieno, ecopo bedo lemkasegu nicaku paru nia ka nwang’u waweko ngo lembe maeno, nwang’u kwo mwa cibedo miero. Kit paru ma kumeno copo ketho wadok kendo i lembe mi ng’om, ma nwang’u ke dong’ wadaru neno ni piny ma ‘ng’ic man mi can.’\nMEDIRI NIKETHO YEHOVA RE M’UNGEYI\n8. Lembang’o ma bikonyowa kara wamedara niketho Yehova re m’ung’eiwa?\n8 Lembang’o ma bikonyowa kara wamedara niketho Yehova re m’ung’eiwa man efoiwa kakare niketho ng’om re m’ung’eiwa? Ubekwayu waketh wiwa i kum lemandha ario ma pigi tek. Mi kwong’o, wi Yehova wil ungo nyanok de ku dhanu ma gibetimo ire ku bedopwe, man emio igi mugisa. (Som Juebrania 6:10; 11:6) Yehova neno jurutic pare ceke ma gibegwoko bedoleng’ migi ire ni dhanu ma pigi tek. Pieno, niwil kugi utie ire ve nitimo “gondri.” Bende, Yehova ung’eyo “jupare.” (2 Tim. 2:19) ‘Eng’eyo yo mi ju ma pwe’ man eng’eyo kite m’ecopo bodho kogi.—Zab. 1:6; 2 Pet. 2:9.\n9. Yehova unyutho nenedi nia jurutic pare pigi tek lee i ie? Kemii lapor moko.\n9 Saa moko, Yehova ubed unyutho i ayi ma segi nia jurutic pare pigi tek lee i ie. (2 Kei. 20:20, 29) Ku lapor, kepar kite m’ebodho ko jurutic pare i Nam Makwar, kinde m’udul askari ma tek pa Farao ubino riemo tokgi. (Ai 14:21-30; Zab. 106:9-11) Lembuno ubino udu ma lee dit, uketho oro 40 i ng’eye de nwang’u fodi jubeweco pire asu. (Yoc. 2:9-11) Etie ber dit nibepoi iwi kite ma Yehova unyutho ko mer ni dhanu pare con, man kite m’ebed etio ko ku tego pare pi nibodhogi, pilembe ceng’ini eni Gog mi Magog binyayu masendi i kumwa. (Eze. 38:8-12) I saa maeca, wabibedo kud anyong’a ma lee dit, pilembe nwang’u walar waketho Mungu re m’ung’eyowa, ento ng’om ungo.\n10. Lemandha mange ma wacikara niketho wiwa i kume utie ma kani?\n10 Lemandha mir ario ma wacikara niketho wiwa i kume utie nia, Yehova copo mio iwa mugisa i ayi ma nwang’u wageno ngo. Yehova bimio ngo mugisa ni ju ma gibetimo lembe ma beco kende kende kara juyunggi. Pirang’o? Pilembe Yesu uyero nia ka dhanu ubeyungogi, sukulia migine nwang’u nieca. (Som Matayo 6:1-5.) I thenge ma kucelo, Yehova ‘neno ku ka ma nyaling’,’ ju ma gibetimo lembe ma beco ni jumange, ma re jubeyungogi ngo, man emio igi sukulia. Saa moko ke, Yehova mio sukulia ni jurutic pare i ayi ma nwang’u gigeno ngo. Wakewec iwi lapor moko.\nYEHOVA UYUNGO NYAKU MOKO MA MOL I AYI MA NYAKUNE UGENO NGO\n11. Yehova uyungo Maria nenedi?\n11 Yehova ung’io Maria m’ubino nyaku ma mol, re m’ubed min Yesu ma Wode. Maria ubed ukwo i adhura moko ma nyanok ma julwong’o Nazareti, ma tie bor dit ku Yerusalem man kud hekalu m’i ie ma leng’. (Som Luka 1:26-33.) Pirang’o Yehova ung’io Maria? Malaika Gabriel uyero ire nia ‘enwang’u bero i wang’ Mungu.’ Bende wec ma Maria udok uyero ni Elisabeti ma wat pare, ubenyutho nia ebino jarimb Yehova ma ceng’ini mandha. (Lk. 1:46-55) Yehova uneno nia Maria ugwoko bedoleng’ pare, uketho emio ire mugisa maeno i ayi ma nwang’u egeno ngo.\n12, 13. Yesu unwang’u yung nenedi saa m’enyolere, man nindo 40 i ng’eye?\n12 Saa ma Yesu unyolere, Yehova unyutho pi nyolirine ni ng’a? Enyutho ngo ni jubim kunoke ni judongo mi Yerusalem man mi Bethlehem. Ento eoro jumalaika i bang’ jukwac m’ubino gwoko rombe migi i thim, woko mi Bethlehem. (Lk. 2:8-14) I ng’eye, jukwacne gicidh gineno mukere m’uai unyolere. (Lk. 2:15-17) Ma jiji mbe, yung maeno ma jumio ni Yesu uwang’u i Maria giku Yosefu lii. Yehova utimo tung’ ku kite ma Wonabali utimo ko. Kinde ma Sitani uoro jururieko mi nyikaluku ucidh unen Yesu ku junyodo pare, rwonglembe mi nyoliri pa Yesu uyik i Yerusalem ceke. Lembuno unyayu yakini ma lee dit. (Mat. 2:3) I ng’eye, junego awiya dupa ma lem migi mbe.—Mat. 2:16.\n13 Nimakere ku Cik ma Yehova umio ni Israel, ka dhaku moko unyolo nyathin ma nico, ecikere nithiero lam ni Yehova i ng’ei nindo 40 m’ulubo nyoliri pa nyathin ne. Pieno, Maria, Yosefu man Yesu giai kud i Bethlehem, man giwotho pi saa ma romo ario pi nicidho i hekalu i Yerusalem. (Lk. 2:22-24) Kinde ma gini gengi, ecicopere nia Maria ubino penjere ka nyo jalam biwok timo lembe moko ma segi pi niyungo Yesu. Andha, Yesu unwang’u yung, re i ayi ma nwang’u Maria ugeno ngo. Yehova ung’io Simeon, ma “ng’atu ma pwe ma lworo Mungu de,” man eng’io Ana ma dhatho ma oro pare 84, pi niewo nia Yesu bidoko Masiya kunoke Kristu ma jung’olo pire.—Lk. 2:25-38.\n14. Yehova umio sukulia ma kani ni Maria?\n14 Nyo Yehova umedere asu niyungo Maria pilembe etungo Yesu cuu? Eyo. Yehova uketho jukiewo wec moko ma Maria uyero i Biblia. Ubenen nia i kind oro adek ku nusu ma Yesu urweyo i ie lembanyong’a, Maria uwotho ngo karacelo kude. Saa moko nyo edong’ i Nazareti pilembe ebino dhatho. Eno re m’uketho eneno ngo lembe dupa ma beco ma Yesu utimo, ma jumange uneno. Re saa ma Yesu ubetho, ebino nuti. (Yoh. 19:26) Nindo moko i ng’eye, kinde ma tipo maleng’ uloro iwi julub i ceng’ mi Pentekoste, Maria de bino nuti i kindgi. (Tic. 1:13, 14) Ubenen nia en de juwire ku tipo karacelo ku julub mange. Kan andha kumeno, nen nia en de enwang’u rwom mi cikwo rondo ku rondo karacelo ku Yesu i polo. Ma jiji mbe, eno tie sukulia ma yawe mbe pi tic m’etimo!\nYEHOVA UYUNGO WODE\n15. Yehova uyungo Yesu nenedi kinde m’ebino iwi ng’om?\n15 Yesu ubed uyenyo ngo yung i bang’ judong dini kunoke i bang’ judong gamba. Re wec ma Yehova uweco ko i bang’e wang’ adek niai kud i polo uketho cwinye lee dit, man unyutho nia andha Yehova umare. Ndhundhu i ng’ei ma Yesu ulimo batizo i kulo Yordan, Yehova uyero kumae: “Meni Woda ma jamerna, ma mutoro nega i kume.” (Mat. 3:17) Ubenen nia Yohana ma Jababutisi kende re m’uwinjo wec maeno. I ng’eye, oro ma romo acel i wang’ tho pa Yesu, jukwenda adek giwinjo wec ma Yehova uyero pire kumae: “Meni Woda ma jamerna, ma anyong’a nega i kume; wuwinje.” (Mat. 17:5) Tokcen ne, nindo moko i wang’ tho pa Yesu, Yehova uweco i bang’e kendo niai kud i polo.—Yoh. 12:28.\nKite ma Yehova uyungo ko Wode ubeponjowa ku lembang’o? (Nen udukuwec mir 15-17)\n16, 17. Yehova uyungo Yesu i ayi ma Yesu ugeno ngo nenedi?\n16 Yesu ugam ung’eyo nia dhanu biloko nia etie jayer lembacidi, man eng’eyo nia ebitho ku tho mi lewic. Re asu ekwayu yeny pa Mungu re m’utimere ento pare gire ngo. (Mat. 26:39, 42) “Eciro yen [mi can] m’ecayu ko lewicne acaya,” pilembe ebino sayu Won re m’uyunge, ento ng’om ungo. (Ebr. 12:2) Dong’ Yehova uyungo Yesu nenedi?\n17 Saa ma Yesu ubino iwi ng’om, ekwayu nia Won umii ire dwong’ m’elar ebedo ko i wang’e ma nwang’u fodi gitie kude i polo. (Yoh. 17:5) Biblia uyero ngo nia Yesu ubino geno nia ebinwang’u dwong’ ma sagu maeno. Bende, egeno ngo nia Yehova bimio ire sukulia ma segi pilembe ebin etimo yeny pare iwi ng’om. Re Yehova utimo ang’o? Yehova umio yung ni Yesu i ayi ma nwang’u Yesu ugeno ngo. Kinde ma Yesu ucer, Mungu “dode dit apila” i polo. M’umedo maeno, emio ire kwo ma tho ngo ma ng’atu moko mbe m’ular unwang’u i wang’e. * (Flp. 2:9; 1 Tim. 6:16) Eno utie sukulia ma yawe mbe ma Yehova umio ni Yesu pi tic m’etimo ku gwoko bedoleng’!\n18. Lembang’o ma bikonyowa kara wamedara niketho Yehova re m’ung’eiwa ento ng’om ungo?\n18 Lembang’o ma bikonyowa kara wamedara niketho Yehova re m’ung’eiwa kakare niketho ng’om re m’ung’eiwa? Wacikara ning’eyo nia wi Yehova wil ungo nyanok de ku jurutic pare ma gigwoko bedoleng’ migi ire, man wang’ ma pol, emio igi mugisa i ayi ma gilar giparu ngo apara de. I nindo m’ubino, Yehova bimio iwa mugisa ma yawe mbe. Re pi kawoni ma fodi wabeciro peko i ng’om maeni ma rac, ubekwayu wapoi nia ng’ombe bikadhu akadha ku dwong’ ceke ma jucopo nwang’u i ie. (1 Yoh. 2:17) Yehova ma en e Wegwa ma jamer ke biwil ungo nyanok de ku tic mwa, man mer ma wabenyutho pi nyinge, pilembe “en e won gondri ngo.” (Ebr. 6:10) Ma jiji mbe, ebimio iwa mugisa i kite ma nyo walar waparu ngo apara de!\n^ par. 17 I Lembagora mi Juebrania, juweco ngo pi kwo ma tho ngo. Pieno, ecicopere nia Yesu ubino geno ngo nia ebinwang’u sukulia maeno.\nGIMIIRI GIGI KU BEROCWINYGI Gimiiri gigi ku berocwinygi—I Myanmar\nNyo ibeneno ba Yehova?\nNg’a ma ni thenge pa Yehova?\nWan wa dhanu pa Yehova\nNyuth kisa ni “dhanu ceke”\nIcopo ponjo Biblia cuu man ku mutoro nenedi?\nText Yore ma tung' tung' mi toko jemni mir elektronik OTKUR MA WIW—MI PONJI Dwi mir 7 2018\nDwi mir 7 2018\nOTKUR MA WIW—MI PONJI Dwi mir 7 2018


Yesu uoro julubne 70 nirweyo lembanyong’a | Kwo pa Yesu\nWIC MI 72\nYesu uoro julubne 70 nirweyo lembanyong’a\nYESU UNG’IO JULUBNE 70 MAN EOROGI GICIDH GIRWEI LEMBANYONG’A\nKawoni watie i thum mi oro 32 R.M., oro ma romo 3 ukadhu niai ma Yesu ulimo batizo. Yesu ku julubne giai nitimo Agba mi Otbak i Yerusalem. Ecicopere nia fodi asu gitie ceng’ini ku Yerusalem. (Luka 10:38; Yohana 11:1) Pi dong’ dwi abusiel m’udong’, Yesu urweyo lembanyong’a akeca i Yahudi, kunoke loka kulo Yordan i ng’om mi Perea. Yeny mi rweyo lembanyong’a utie lee i ng’ombuno.\nIwang’e nyanok, ing’ei Kadhukuwijo mi oro 30 R.M., Yesu urweyo lembanyong’a pi dwi ma pol i Yahudi man ebed ecidho i Samaria bende. I nindo moko mi Kadhukuwijo mi oro 31 R.M., Juyahudi mi Yerusalem gimito ginege. I ng’eye Yesu uponjo akeca i Galilaya pi oro acel ku nusu, kaka m’enwang’u ie julub pare mapol. I Galilaya keca, egam etendo julub pare man emio igi telowic mi rweyo lembanyong’a, ewacu kumae: “Wuyer, wuwac kumae, Ker m’i polo dhingo.” (Matayo 10:5-7) Kawoni epangu nirweyo lembanyong’a lee i Yahudi.\nPi nicaku ticne, Yesu ung’io julubne 70 man eorogi gicidh ario ario. Pieno eoro julubne ni ungu 35 pi nicidho nirweyo lembanyong’a mi Ker, pilembe “mwoka bedo dit andha, ento jutic e ma gi nok.” (Luka 10:2) Gilar gicidho iwang’e i kabedo ma Yesu de ukeco nicidho i ie. Emio ni julubne 70 copo mi keyo kum dhanu, man mi yero lemkwenda marom ma en de ebino niyero.\nUkwayu ngo julub gibed giponj kwa i kacokiri. Yesu uyero igi nia gicidh ginwang’ dhanu i pacu migi. Emio igi telowic ma e: “I ot de ma tek wumondo i ie, wular wuwac kumae, kwiocwiny ubed ba ot maeni. Man tek wod kwiocwiny ni i ie, kwiocwiny mu bibedo i kume.” Gibiyero lembang’o ni dhanu? Yesu uyero igi kumae: “Wuwac igi kumae, Ker pa Mungu bino ceng’ni i vutwu.”—Luka 10:5-9.\nTelowic ma Yesu umio ni julubne 70 urombo ku telowic m’elar emio ni jukwenda pare 12 oro acel i wang’e. Eyero igi nia tie ngo dhanu ceke re ma bijologi. Re lembe ma gibeyero, bikonyo dhanu ma gibiyio lembe migi nijolo Yesu i ng’eye, kinde m’ebibino. Dhanu dupa bibedo kud ava mi jolo Rwoth man mi nwang’u ponji i bang’e.\nI ng’eye nyanok, ungu 35 maeno mi jurwei lembanyong’a mi Ker, gidwogo i bang’ Yesu. Giyero ire ku mutoro kumae: “Rwoth, cil pajogi gibedo wor iwa ni kum nyingi.” Lembe ma giyero unyayu anyong’a i Yesu, uketho eyero kumae: “Aneno Jok upodho kud i polo calu lukoth. Nen, amio iwu ng’ol ma wunyon ko thwol man ith.”—Luka 10:17-19.\nYesu utielo cwiny julubne nia gibivoyo lembe ma reco dupa, ma bibedo igi ve gibenyono thwol man ith. M’umedo maeno, ukwayu ging’ei nia jubibolo Sitani kud i polo. Bende, Yesu unyutho ni julubne 70 nia ging’ei pi lembe ma pire tek m’ukethere pigi i wang’gi. Eyero kumae: “Anyong’a kud unegwu kum maeni, nia tipo gibedo wor iwu; ento anyong’a negwu kum nyingwu gore i polo.”—Luka 10:20.\nMutoro unego Yesu lee mandha, uketho epaku Won ngbeng’ iwang’ dhanu, pilembe emio tego ni jutic pare ma jucayu. Ing’eye elokere ibang’ julubne, man eyero igi kumae: “Mugisa ni wang’ m’uneno gin ma wuneno: kum awacu iwu, nia jubila dupa ku ju m’ubimo bim giyenyo ginen gin ma wuneno, ere ginenogi ngo; man giyenyo giwinj gin ma wuwinjo, ere giwinjogi ngo.”—Luka 10:23, 24.\nYesu urweyo lembanyong’a kakani i dong’ dwi abusiel m’udong’, man pirang’o erweyo lembanyong’a akeca kakeca?\nJulub 70 pa Yesu gibed ginwang’u dhanu kakani?\nKadok julub 70 gitimo lembe dupa de, re lembang’o ma pire tek ma Yesu yero nia ukethere pigi?


Nyo weggi utie Abraham kunoke Wonabali? | Kwo pa Yesu\nWIC MI 69\nNyo weggi utie Abraham kunoke Wonabali?\nJUYAHUDI GILOKO NIA ABRAHAM UTIE WEGGI\nMA FODI ABRAHAM UMBE, NWANG’U DONG’ YESU UNUTI\nYesu fodi utie asu i Yerusalem pi nindo mir agba mi Otbak, ebemedere niponjo dhanu ku lemandha. Juyahudi moko ma gibino keca giwacu ire kumae: ‘Wan wakodhi [Abraham], fodi wabedo ng’eca pa ng’atu moko ngo.’ Yesu udwoko igi kumae: ‘Ang’eyo nia wu kodhi Abraham; ento wuyenyo ka nega, kum lembe para mbe i iwu. Ayero gin m’aneno ba Vwa: wun bende wutimo gin ma wuneno ba wegwu.’—Yohana 8:33, 37, 38.\nYesu uyero igi kamaleng’ nia Won ukoc ku weggi. Calu ma ginyang’ ungo i lembe ma Yesu uyero, giyero ire kendo kumae: ‘Wegwa en e Abraham.’ (Yohana 8:39; Isaya 41:8) Andha gitie anyoli m’uai i Abraham. Pieno giparu nia gitie ku yioyic marom ku pa Abraham ma tie jarimb Mungu.\nEnto, Yesu udwoko igi lembe ngbeng’ i dhoggi kumae: ‘Tek wu nyithindho pa Abraham kuno di wutimo tic pa Abraham.’ Wod mandha kwanyu lapor pa won. Yesu umedere niyero igi kumae: ‘Ento kawoni wuyenyo ka nega an m’a ng’atu m’ayero iwu lemandha, m’awinjo ba Mungu: maeni Abraham utimo ngo.’ I ng’eye Yesu uyero igi wec ma e m’unyotho wigi: “Wutimo tic pa wegwu.”—Yohana 8:39-41.\nFodi asu Juyahudi gibenyang’ ungo iwi lembe ma Yesu ubeweco i wie. Giloko nia gitie anyoli ma dhe, giwacu kumae: “Junyolowa ku tarwang’ ungo; Wegwa acel, en e Mungu.” Nyo Mungu utie Wegi andha? Yesu udwoko igi kumae: “Dok Mungu en e Wegwu, kuno di wumara: kum aai ba Mungu abino eni; kum abino gira ngo, ento eora en.” Yesu upenjogi ku penji moko m’edok edwoko wang’e en gire kumae: ‘Nedi wunyang’ ungo i wec para? En e kum wucopo winjo lembe para ngo.’—Yohana 8:41-43.\nYesu unyutho igi matoke ma junwang’u ka jukwere. Ento kawoni eyero igi ter kumae: “Wun wu pa wegwu ma wonabali, e wuyenyo wutim awanya ma rac pa wegwu.” Wegine tie ng’atu ma nenedi? Yesu unyutho terere nia etie “janek, man ecungo ngo i lemandha, kum lemandha mbe i ie.” Yesu umedo kendo kumae: “Ng’atu ma en e pa Mungu ewinjo lembe pa Mungu: kum lembe nini wuwinjo ngo, kum wu pa Mungu ngo.”—Yohana 8:44, 47.\nPokolembe maeno ukeyo i Juyahudi, e gidwoko ire kumae: “Wayero dre ngo nia, i Jasamaria, man pajogi ni ii?” Wec ma giyero nia Yesu tie “Jasamaria,” ubenyutho nia gicaye. Ento Yesu udieng’ ungo kud ayany migine, e ewacu igi kumae: “Pajogi mbe i ia; ento ayungo Vwa, man wun re ma wuketho abedo umbe yung.” I ng’eye, etimo lembang’ola m’unyutho nia lembe m’eai eyero pire tie tek. Ewacu kumae: “Tek ng’atu moko woro lem para, ebineno tho ki ngo.” Emito ngo niyero nia jukwenda ku julub pare mange gibitho ngo. Ento, emito yero nia gibinwang’u ngo nyoth ma rondo ku rondo, ma tie “tho mir arionde,” niwacu tho m’umbe genogen mi cer.—Yohana 8:48-51; Lembanyutha 21:8.\nEnto Juyahudi ginyang’ i wec pa Yesu ku kum. Giwacu kumae: ‘Kawono wapoing’eyo nia pajogi ni ii. Abraham utho ku jubila bende; man iwacu kumae, tek ng’atu moko woro lem para, ebibilo tho ki ngo.’ In i dit ma sagu wegwa Abraham, m’utho? . . . ikethiri ni ng’a?’—Yohana 8:52, 53.\nYesu ubenyutho kamaleng’ nia etie Masiya. Ento kakare niyero igi atira nia etie Masiya, ewacu kumae: “Tek ayungra gira, nwang’u dwong’ para en e gin moko ngo: en e Vwa e m’uyunga: ma wuwacu pire, nia en e Mungu mu; man wung’eye ngo: ento ang’eye; man tek awacu ya ang’eye ngo, abibedo jandra calu wun.”—Yohana 8:54, 55.\nKawoni Yesu udok kendo iwi lapor pa kwarugi m’ugwoko bedoleng’ pare. Ewacu kumae: ‘Wegwu ma Abraham anyong’a nege kum ebineno ceng’ para: man enene, anyong’a nege de.’ Abraham uketho genogen pare i lembang’ola pa Mungu, man ebino nikuro bino pa Masiya. Juyahudi giyio ngo lembe m’eyero, uketho giwacu kumae: ‘Rundi peri fodi pier abic de ngo, kadong’ ineno Abraham ne [nenedi?]’ Yesu udwoko igi kumae: ‘Andhandha, awacu iwu, Ku kwong’a ma fodi jukunyolo Abraham ungo, nwang’u anuti.’ Eno ebino niweco iwi kwo pare m’ebino ko ku kum mi tipo i polo, i wang’ nibino i ng’om.—Yohana 8:56-58.\nWec ma Yesu uyero nia ma fodi Abraham umbe nwang’u enuti, unyayu kwinyo i igi, uketho giting’o kidi kara ging’ure. Ento Yesu uai ku keca ma gitimo ngo gin moko i kume.\nYesu unyutho nenedi nia Won ku weg judegine ukoc?\nPirang’o lembe ma Juyahudi gibino nirido nia Abraham utie weggi, ubino lembe m’umbe ku thelembe?\nJulub pa Yesu ‘gibineno tho ki ngo’ i yo makani?


Jumio Yesu i cing’ Juyahudi man jucidh junege | Kwo pa Yesu\nWIC MI 130\nJumio Yesu i cing’ Juyahudi man jucidh junege\nMATAYO 27:31, 32 MARKO 15:20, 21 LUKA 23:24-31 YOHANA 19:6-17\nPILATO UMITO EGONY YESU\nJUNG’OLO THO IWI YESU\nJudaru sendo Yesu akeca, junyware man Pilato de ubeii lee mandha pi nigonye, re kero m’ebetimo uloko ngo paru mi julam ma dongo ku ju ma gidikiri kugi. Gibemito ngo lembe moko ucer tho pa Yesu. Pieno gimediri nikok kumae: “Gure, gure!” Pilato udwoko kumae: “Wugame wun, wugure: kum anwang’u dubo moko ngo i ie.”—Yohana 19:6.\nJuyahudi gidoto Yesu nia eromo ku tho pilembe ekethere ni jadhu bimobim mi Roma, re Pilato uyio ngo thelembe maeno, pieno gidote iwi lembe mi dini. Gidok kendo iwi adote ma gilar gidoto ko Yesu, kinde ma gibeng’olo lembe pare iwang’ dilo mi Sanedrini, nia eyero lembacidi ikum Mungu. Giwacu kumae: “Cik mwa nuti, man ku cik maeno maku etho, kum ekethre gire ni Wod Mungu.” (Yohana 19:7) Adote maeno uwok ni lembe manyen ni Pilato.\nE edok ebedo i kabedo pare man ecaku yenyo yo m’egony ko ng’atuni, m’uciro masendi ma lith man ma dhaku pare en e Pilato de uleko pire. (Matayo 27:19) Adote manyen maeni ma Juyahudi giwodho nia jakol nini tie Wod Mungu, thelembene tie ang’o? Pilato ung’eyo nia Yesu tie dhanu mi Galilaya. (Luka 23:5-7) Re elund epenje kumae: “Iai kani?” (Yohana 19:9) Ecicopere nia Pilato ubepenjere ka nyo Yesu ular ukwo i polo i wang’e kunoke nyo etie mungu.\nI andha, Yesu udaru yero ni Pilato nia etie ubimo, ento Ker pare tie mi ng’om maeni ngo. Pieno Yesu uneno nia etie mananu nicaku koro kendo lembe m’edaru koro, e ebedo ling’. Lembuno uketho kwinyo umaku Pilato man eyero ku kuhaya kumae: “Iweco i bang’a ngo? Ing’eyo ngo nia tego para nuti m’agonyi ko, man tego para nuti de m’aguri ko?”—Yohana 19:10.\nYesu udwoko ire kende kende kumae: “Tego peri mbe m’itimo ko gin moko i kuma, tek emire iri ku malu ngo: ka kumeno ng’atu m’uciba iri dubo pare sagu.” (Yohana 19:11) Copere Yesu ubino paru ngo kende kende iwi ng’atu acel. Ento ebemito yero nia Kayafa ku ju m’udikiri kude, man Yuda Iskariote re ma gitie ku dubo ma sagu pa Pilato.\nTimo man wec pa Yesu uwang’u i Pilato lii; bende en gire de ebelworo nia saa moko nyo Yesu copo bedo mungu, eno uketho emito kendo egonye. Re Juyahudi gimulo lemange ma copere Pilato ubino lworo de con, giyero kumae: “Tek igonyo ng’atuni, nwang’u i jarim Kaisari ngo: ku ba dhanu ceke ma kethre gire ni ubimo nwang’u ejai ni Kaisari.”—Yohana 19:12.\nPilato uwodho Yesu kendo woko man ebedo iwi kom mi pokolembe, e eyero ni dhanu kumae: “Nen, ubimo mu!” Re Juyahudi gimediri asu ku kok kumae: “Tere cen, tere cen, gure [iwi yen]!” Pilato upenjogi ku kisa kumae: “Agur ubimo mu?” Nwang’u niai con de, bimobim mi Roma ubed usendo Juyahudi, man gibed gifoyo ngo lembuno, re asu julam ma dongo gikok ku dwandgi zoo kumae: “Ubimo mwa mbe ndhu Kaisari.”—Yohana 19:14, 15.\nJuyahudi gicego Pilato tingli iwang’gi, uketho eyio nimio Yesu i cing’gi kara ginege. Juaskari gigam giwodho bongu mi rangi mir uluga kud i kume man gironye ku bongu pare. Kinde ma gibecidho ku Yesu, giketho eyeyo yen ma jubigure i wie en gire.\nKawoni utie nyangu mi ceng’ kas’abic, nindo 14 mi dwi mi Nisan; Yesu unindo ngo niai apokapiny mi kas’ang’wen, man jusende ku kit masendi ma tung’ tung’ ceng’ini ku tho. Kinde m’ebesendere ku yen mi can ma pek m’eyeyo, kero pare uwok uthum. E juaskari ging’olo ng’atu moko ma nyinge Simon m’ubekadhu kud i gengi; etie dhanu mi Kurene i ng’om mir Afrika. Giketho eyei yen maeno nitundo kaka ma jubeciguro Yesu i ie. Dhanu mapol ubelubo tokgi, jumoko gibedhongo korgi ku can man gibeywak pi lembe m’ubetimere.\nYesu ugam uyero ni jumamon m’ubeywak kumae: ‘Nyig Yerusalem, kud wuywak i kuma, ento wuywak i kumwu giwu, man pi nyithindho mu. Kum nen, ceng’ bibino, ma gibiwacu i ie kumae, mugisa ni mugumba, ku ic ma fodunyol ungo de, man thuno ma fodi judhodho ngo. I nindo maeno gibimaku wacu ni gudi kumae, podh i wiwa; ni ungulu got ke kumae, umwa. Kum tek gitimo gin maeni [ma fodi] yen numu, ang’o ma bitimbre [ka] yen uthwo?’—Luka 23:28-31.\nYesu ubeweco pi thek mi Juyahudi. Gitie ve yen m’ubethwo, ma re fodi cwinye moko nyanok utie ma numu, pilembe Yesu ku Juyahudi moko ma welgi akwana ma giyie fodi ginuti. Kinde ma Yesu bitho man julubne de gibiwok kud i dini mi Juyahudi, thek maeno bitho i thenge mi tipo calu yen m’udaru thwo. Ywak ma lee dit biwinjere, kinde ma Mungu bitio kud udul mony mi Roma pi nikelo pokolembe pare iwi thek maeno!\nJudong dini gidoto Yesu iwi lembang’o?\nPirang’o lworo unyai magwei i Pilato?\nJulam ma dongo gicwalu Pilato nenedi kara eketh juneg Yesu?\nYesu umito nyutho lembang’o kinde m’eweco pi yen ma “numu” m’udok “uthwo” ing’eye?


Wer tie thenge acel ma zoo mi thier mandha | Mi ponji\nSOM I DHOK MI Afrikaans Albanais Allemand Alur Amharique Amis Anglais Arabe Arménien Aymara Azéri Azéri (cyrillique) Bachkir Bassa (Cameroun) Bengali Bikol Birman Boulou Bulgare Catalan Cebuano Chichewa Chinois cantonais (simplifié) Chinois cantonais (traditionnel) Chinois mandarin (simplifié) Chinois mandarin (traditionnel) Chitonga Chitonga (Malawi) Chitumbuka Chiyao Chol Coréen Croate Créole d’Haïti Dangme Danois Dhu Pidjin (Cameroun) Dhupidjin mi Nijeria Digor Douala Edo Efik Espagnol Estonien Fidjien Finnois Fon Français Ga Garifuna Goun Grec Guarani Gujarati Géorgien Haoussa Herero Hiligaynon Hindi Hiri motu Hongrois Hébreu Ibanag Icibemba Igbo Iloko Indonésien Islandais Isoko Italien Japonais Jula Kabye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Kurde kurmanji Kurde kurmanji (Caucase) Kurde kurmanji (cyrillique) Kwangali Kwanyama Langue des signes allemande Langue des signes américaine Langue des signes angolaise Langue des signes argentine Langue des signes australienne Langue des signes bolivienne Langue des signes britannique Langue des signes brésilienne Langue des signes chilienne Langue des signes chinoise Langue des signes colombienne Langue des signes coréenne Langue des signes cubaine Langue des signes espagnole Langue des signes finnoise Langue des signes française Langue des signes grecque Langue des signes hongroise Langue des signes indienne Langue des signes indonésienne Langue des signes italienne Langue des signes japonaise Langue des signes malawite Langue des signes mexicaine Langue des signes paraguayenne Langue des signes philippine Langue des signes polonaise Langue des signes portugaise Langue des signes péruvienne Langue des signes québécoise Langue des signes roumaine Langue des signes russe Langue des signes slovaque Langue des signes sud-africaine Langue des signes taïwanaise Langue des signes tchèque Langue des signes vénézuélienne Langue des signes zimbabwéenne Langue des signes équatorienne Letton Lingala Lituanien Luganda Lunda Luo Luvale Macédonien Malay Malayalam Malgache Mam Mambwé-Lungu Marathi Marshall Maya Mazatèque de Huautla Mbunda Mingrélien Mixe Mongol Mooré Motu Nahuatl (Guerrero) Nahuatl (Huasteca) Nahuatl (Nord de Puebla) Nahuatl (central) Ndonga Ndébélé Ndébélé (Zimbabwe) Ngabere Norvégien Nyanja Nzema Néerlandais Népali Okpe Oromo Ossète Otètèla Ouzbek Pangasinan Papiamento (Curaçao) Pendjabi Persan Pidgin salomonien Polonais Ponape Portugais Quechua (Ancash) Quechua (Bolivie) Roumain Russe Samoan Sango Sepedi Serbe Serbe (romain) Sesotho (Afrique du Sud) Sesotho (Lesotho) Shona Sidama Silozi Singhalais Slovaque Slovène Sranan tongo Suédois Swahili Swahili (Rép. dém. du Congo) Swati Tagalog Tajiki Tamoul Tatar Tchouvache Tchèque Thaï Tigrinya Tiv Tlapanec Tojolabal Tok pisin Tongien Totonaque Tshiluba Tsonga Tswana Turc Turkmène Tuvaluan Twi Tzeltal Tzotzil Télougou Tétoum Dili Ukrainien Urhobo Venda Vietnamien Waray-Waray Wolaitsa Xhosa Yoruba Zandé Zapotèque (de l’isthme) Zoulou Éwé\n“E ber ya juwer pak ni Mungu mwa.”—ZABURI 147:1.\nWER: 10, 2\nWer utie ku kaka makani i thier mandha?\nIromo timo ang’o kara itund niwero pak ni Yehova kud adundeni ceke?\nAlokaloka makani ma jutimo i buku manyen mi wer, man bukune romo konyi nenedi?\n1. Wer mwa konyowa nenedi?\nJATHUNGWER moko m’ung’eyere lee ugam uyero kumae: “Wec ketho ng’atini paru lembe. Mizik ke ketho ng’atini winjere ku mutoro kunoke ku can. Ento wer, ketho ng’atini neno lembe m’ebewero i paru pare.” Wer mwa bende konyowa nimio pak ni Yehova, Wegwa m’i polo, man ninyutho nia wamare. Werne ketho wawinjara nia watie ceng’ini mandha kude. Pieno, kadok wabewer kendwa kunoke karacelo kud umego ku nyimego mwa de, ubenen kamaleng’ nia wer utie ku kaka ma pire tek dit i thier maleng’.\n2, 3. (a) Dhanu moko gibed giwinjiri nenedi tekene ubekwayu nia juwer matek karacelo i cokiri? (b) Wabidwoko wang’ penji makani i ponji maeni?\n2 Dong’, ibed iwinjiri nenedi tekene ubekwayu nia juwer matek karacelo i cokiri? Nyo lewic benegi? I suru moko, dhanu ma co gibed gilworo niwer ikind dhanu. Lembuno copo bedo ku matoke marac iwi umego ku nyimego i cokiri, akecane ka judong cokiri gibemwony ikum wer, kunoke gibetimo lembe mange i saa mi wer.—Zaburi 30:12.\n3 Wer utie thenge acel ma zoo mi thier mwa ni Yehova. Pieno, ukwayu ngo wabed wamwony i saa mi wer kunoke nikoso thenge maeno mi coko. Dong’, wan ceke wacikara nipenjara kumae: ‘Nyo abed amaru niwer i coko? Aromo timo ang’o tekene abed alworo niwer ikind dhanu? Man aromo wer nenedi kud adundena ceke?’\nWER UTIE THENGE ACEL MA ZOO MI THIER MANDHA\n4, 5. Yub makani m’ubedo nuti pi lembe m’uneno wer i hekalu i Israel ma con?\n4 Niai con, jurutic pa Yehova gibed gitio ku mizik pi nipaku Yehova. Kinde ma nyithindho mir Israel gibino gwoko bedoleng’ migi ni Yehova, wer ubedo thenge acel ma pire tek mi thier migi. Ku lapor, kinde ma Daudi ubino coko dhu jamtic pi gomo hekalu, epangu bende Julawi 4 000 pi nipaku Yehova ku mizik. Kud ikindgi, dhanu 288 ubedo jurubodho, man ‘juponjogi [ceke cuu] i wer ni Yehova.’—1 Lemkei 23:5; 25:7.\n5 Bende, i saa ma jubino nithiero hekalu ni Yehova, mizik ku wer ubedo ku kaka ma pire tek. Biblia uwacu kumae: ‘Kinde ma jukudhagwara man juruwer gibedo calu acel, kara giketh badwal acel uwinjre kum paku ku foyo Yehova; man kinde ma giting’o dwandgi malu karacelo kud agwara man umbukulumbu ku jambwer mi badwal, man gipaku Yehova, . . . dwong’ pa Yehova upong’o ot pa Mungu.’ Kepar kite ma lembuno ugam utielo ko yioyic mi nyithindho mir Israel saa maeca!—2 Lemkei 5:13, 14; 7:6.\n6. Yub ang’o ma Nehemia ugam umaku pi mizik ku wer kinde m’ebino jabim mi Yerusalem?\n6 Kinde ma Nehemia ucoko nyithindho mir Israel kara gigier kendo gang’kidi mi Yerusalem, en bende egam epangu Julawi kara giwer wer man gigoi mizik i saa mi thiero gang’kidine ni Yehova. Wer man mizik ma gigoyo i saa maeno uketho anyong’a ubedo lee akeca. Nehemia upangu “udul ario ma dit ma gifoyo foc.” Juruwer maeno giwotho ku wi gang’kidi; ungu acel ukwanyu yo ng’ete acel, ma kucelo ke ukwanyu yo ng’ete mange, nitundo gicidh girombo iwi gang’ ma ceng’ni ku kaka ma hekalu ni ie. Dwal mi wer ku mi jambgoyower migine ubedo tek lee ma dhanu mange de giwinjo ku bor. (Nehemia 12:27, 28, 31, 38, 40, 43) M’umbe jiji, mutoro unego Yehova lee niwinjo kite ma jurutic pare gibino wer ko kud amora pi nipake.\n7. Yesu ku julub pare ginyutho nenedi nia wer utie thenge acel ma zoo mi thier mi Jukristu?\n7 I saa ma Yesu ubino i ng’om bende, mizik umedere nibedo thenge acel ma zoo mi thier mandha. Kepoi ikum lembe m’utimere i diewor ma pire tek nisagu zoo i kwo mi dhanu. Yesu ucaku the Cemo mir uthieno pa Rwoth karacelo ku julub pare; ing’eye, gin ceke giwero wer mi pak ni Yehova.—Som Matayo 26:30.\n8. Jukristu mi rundi ma kwong’a giweko lapor makani maber mi paku Mungu ku wer?\n8 Jukristu mi rundi ma kwong’a de giweko lapor maber mandha mi paku Mungu ku wer. Tung’ ku nyithindho mir Israel m’ubed ucidho i hekalu pi nitimo thier ni Yehova, Jukristu mi rundi ma kwong’a gibed gicokiri i udi mi dhanu. Kadok udine bino ngo leng’ akeca calu hekalu de, re umego ku nyimego gibed giwer asu kud amora. Jakwenda Paulo de ugam uyero ni Jukristu wadi kumae: ‘Wuponjuru man wujukuru ku lembwer man wer ku wer mi tipo, ma wubewero ku bero (ku foyofoc) i adundewu ni [Yehova].’ (Jukolosai 3:16) Eyo, wacikara niwero wer mi bukuwer mwa ku ‘foyofoc.’ Wer maeno ceke gitie thenge acel mi “cemo” ma “jamiru mandha man ma riek” ubemio iwa “i nindone.”—Matayo 24:45.\nIROMO TIMO ANG’O KARA ITUND NIWER MA CWINYI TEK?\n9. (a) Pirang’o dhanu moko gitie ku jiji niwer kud anyong’a i coko mwa? (b) Wacikara nitimo ang’o pi nipaku Yehova ku wer, man jukani ma gicikiri nibedo ma kwong’a niwero wer i coko? (Nen cal mir acaki.)\n9 Thelembe moko makanigi ma nyo uketho itie ku jiji niwer? Saa moko nyo yopewu kunoke i suru peri, dhanu ung’iyo ngo niwero wer. Kunoke nyo kan ibewinjo kite ma jurubodho mi wer ubewer ko i radio kunoke i televizio, man kan iporo wer migine ku peri, inweng’iri nia itie jaswa i wer kunoke ing’eyo wer ungo. Ento, ng’ei nia wan ceke watie ku rwom mi paku Yehova ku wer. Pieno, ting’ bukuwer peri ubed malu, ting’ wii bende malu, man wer kud amora! (Ezra 3:11; som Zaburi 147:1.) Tin eni, Udiker dupa utie kud écrans ma konyo pi nyutho wec mi wer kinde ma jubewer; yub maeno romo konyowa niwer maber. Bende, lembe mir anyong’a utie nia, wer mi Ker utie dong’ i program mi somo mi tic mi Ker pi judong cokiri. Eno ubenyutho nia pire tek lee mandha ni judong cokiri nia gibed ma kwong’a niwero wer i coko mwa.\n10. Wacikara nipoi ikum lembang’o tekene watie ku lworo mi wer ku dwal ma tek?\n10 Dhanu dupa lworo niwer ma tek pilembe giparu nia dwandgi bibedo tek akeca nisagu mukero, kunoke nia dwandgi tie cu ngo. Re, kepoi ikum lembe ma e: “Wan ceke wakier” i wec wang’ mapol, ento eno cerowa ngo niweco. (Yakobo 3:2) Dong’ ke, pirang’o waromo weko dwandwa ma leng’ ungo ucerwa nipaku Yehova ku wer?\n11, 12. Kara watund niwer maber, ukwayu watim ang’o?\n11 Saa moko nyo wabelworo niwer pilembe wang’eyo ngo nia waromo wer nenedi. Re, lembe moko ma thindho thindho utie ma waromo timo kara watund niwer maber. *—Som korolembe m’i there.\n12 Kara iwer ku dwendi ma tek, ubekwayu iyuy maber. Yuyo mio tego i dwendi kinde m’ibeweco kunoke ibewer, tap calu ma pil kunoke batheri mio ko tego ni ampul kunoke neo pi niliel. Wer ku dwendi ma rom ku m’ibed iweco ko, kunoke nisagu maeno. (Som juk ma nwang’ere i buku Faidika na Elimu ya Shule ya Huduma ya Kitheokrasi, mbaya mi 181 nitundo i 184, i the thiwiwec ma nok m’uyero “Yuy maber.”) Biblia de uyero ni jurutic pa Yehova nia kinde ma gibewero ire pak, giwer kud anyong’a man “ku badwal ma dit.”—Zaburi 33:1-3.\n13. Kekor lembe ma waromo timo kara wawer ma cwinywa tek.\n13 I saa mi thier mi juruot, kunoke i saa peri ma segi, kepim nitimo lembe ma e: Ng’ii wer acel ikind wer m’imaru lee i buku mwa mi wer. Som wec mi werne ku dwendi m’acanya man ma tek. I ng’eye, yuy wang’ acel man iyer ku wii wec ceke mir unguwec acel (phrase) ku dwal ma rom. Tokcen ne, dok iwer unguwec maeca ceke ku dwendi ma tek. (Isaya 24:14) Kan itimo kumeno, dwendi mi wer bimedere bidoko tek. Eno tie ber. Kud iwek lworo kunoke lewic unegi pi dwendine!\n14. (a) Yabu dhogwa ma lac romo konyowa nenedi i saa mi wer? (Som sanduku ma thiwie tie “ Lembe m’iromo timo kara itund niwer maber.”) (b) Juk makani m’ineno nia utie ku kony ikind juk ma jumio pi nidaru peko mi dwal?\n14 Kara itund niwer ku dwal ma tek, ukwayu iyab dhogi ayaba. Pieno, kinde m’ibewer, yab dhogi ma lac nisagu m’ibed iweco ko aweca. Ento kan inwang’u nia dwendi ni piny kunoke eni malu akeca nisagu mukero, ukwayu itim ang’o? Iromo nwang’u juk moko ma copo konyi i sanduku ma thiwie tie “Kite ma juromo daru ko peko ma segi,” i buku Faidika na Elimu ya Shule ya Huduma ya Kitheokrasi, mbaya mi 184.\nLEMBE M’IROMO TIMO KARA ITUND NIWER MABER\n(Nen udukuwec mir 11-14)\nTel yuyo lee\nYab dhogi man dendi ma lac\nWer ku dwendi matek\nWER WER MI PAK KUD ADUNDENI CEKE\n15. (a) Lembang’o ma jutwong’o pire i coko madit ma kubang’ oro m’utimere i 2016? (b) Thelembe moko makani m’uketho juwodho bukuwer manyen?\n15 Dhanu ceke ma gigam gicokiri i coko madit ma kubang’ oro m’utimere i 2016 i kabedo mwa madit i Amerika gibino kud anyong’a kinde m’umego Stephen Lett mi Guriri m’utelowic utwong’o pi wok pa bukuwer manyen ma thiwie tie Wawer kud anyong’a ni Yehova. Calu m’umego Lett ukoro, thelembe moko m’uketho juwodho bukuwer manyen utie nia, Biblia Les Saintes Écritures. Traduction du monde nouveau de juwodho manyen i 2013 i dhok mir Anglais. Juwilo wec moko mi bukuwerne man jukabu wec mange ma dong’ ginwang’iri ngo i Traduction du monde nouveau maeno manyen. Bende, jumedo wer mange manyen m’uweco iwi tic mi rweyo lembanyong’a man iwi jamgony. M’uweko maeno, Guriri m’utelowic umito nia wabed ku bukuwer ma cuu mandha pilembe wer utie thenge acel ma zoo mi thier mwa. Pieno, dende urombo ku mi Traduction du monde nouveau ma juwodho manyen.\n16, 17. Alokaloka mange makani ma jutimo i bukuwer ma nyen?\n16 Kara tio ku bukuwerne ubed yot, jupangu wer m’i ie i ungu ma tung’ tung’ nimakere ku lembe ma dongo dongo ma giweco i wie. Ku lapor, wer 12 ma kwong’a uweco iwi Yehova, wer 8 m’ulubo maeno ke uweco iwi Yesu man iwi jamgony, man mange de jupangugi kumeno. Jurieyo lembe ma dongo dongone i acaki mi buku. Eno tie ku kony. Ku lapor, eromo konyo umego m’ubeyenyo wer m’etii ko pi korolembe mi dhanu ceke.\n17 Juloko wec mi werne moko kara lembe m’i igi uwinjere terere, man kara ng’atuman uwergi kud adundene ceke. Juwodho wec moko ma jutio ko ngo wang’ mapol, man juwilogi ku wec mange. Kumeno bende, wer ma thiwie ubino “Mwonyolembe hai” udoko ni “Wabed jucirlembe,” man juloko bende wec mi werne. M’uweko maeno, thiwiwer m’uyero nia “Gwok adundeni,” udoko “Wagwoku adundewa.” Pirang’o? Pilembe i wang’e, ka ng’atini ubewero wer maeno, nwang’u ebemio cik ni ju mange. Eromo bedo cu ngo ni ju manyen i lemandha, ni awiya, man ni nyimego nimio cik i cokiri man i coko mwa ma dongo. Pieno, juneno nia etie ber niwilo thiwiwec mi werne man wec moko m’i ie.\nWuponj wer i saa mi thier mi juruot (Nen udukuwec mir 18)\n18. Pirang’o wacikara niponjo wer mi bukuwer mwa manyen? (Som korolembe m’i there.)\n18 Bukuwer Wawer kud anyong’a ni Yehova, utie ku wer dupa ma juthungo i ayi mi rwo. Wer maeno giromo konyi nikoro ni Yehova kite m’ibewinjiri ko. Werne mange ke bikonyo pi nicwaluwa ‘i mer man i tic ma [beco].’ (Juebrania 10:24) Ukwayu watim kero ning’eyo dwal mi wernegi, kite ma gimol ko, man wec mi igi. Yo acel ma waromo ponjo ko werne utie niwinjo dwal ma jumaku mir umego ku nyimego ma gibewer. Dwal ma jumakune nwang’ere i jw.org. Kan itie ku ng’iyo mi ponjo wer mwa i pacu, ibing’eyo niwer ku tegocwinyi man kud adundeni ceke. *—Som korolembe m’i there.\n19. Dhanu ceke mi cokiri copo woro Yehova nenedi?\n19 Poi nia wer tie thenge acel ma pire tek i thier mwa. Etie yo maber akeca ma waromo nyutho ko mer mwa ni Yehova man foyofoc mwa pi gin ceke m’etimo iwa. (Som Isaya 12:5.) Kan ibewer ku yaw yaw, ibimio amora ikum dhanu mange bende niwer kumeca. Dhanu ceke mi cokiri copo woro Yehova nikadhu kud i wer, kadok awiya, kadi judongo, kunoke ju manyen i lemandha. Dong’, kud ibed ku jiji niwer kud adundeni ceke. Wor telowic ma e ma jagor zaburi umio: “Wuwer ni Yehova!” Eyo, wer ku dwal mir anyong’a!—Zaburi 96:1.\n^ par. 11 Pi ninwang’u juk mange iwi kite m’iromo yiko ko dwal peri mi wer, nen program mi dwi mir 12, 2014 mi Televizio JW (cidh i thiwiwec DEPUIS NOTRE STUDIO).\n^ par. 18 Program ceke mi kugweno man mi reto mi coko mwa madit mi twodiri man mir adhura, becaku ku mizik pi dakika apar. Mizik maeno mio iwa ava mi wer man eketho wayikara maber pi nilubo program. Pieno, iwang’ caku pa mizikne, wan ceke wacikara nibedo kakawa ma watie ayika pi nilube.


Ng’iew lemandha man kud ilwore’—Lembrieko 23:23 | Mi ponji\n“Ng’iew lemandha, man kud iloke; eyo, rieko, man ponji, ku ng’eyothelembe.”—RIE. 23:23.\nWER: 94, 96\nWacopo ‘ng’iewo lemandha’ i bang’ Yehova nenedi?\nPi niponjo lemandha mi Biblia, wagam waweko lembe abic ma kani?\nLemandha ucikere nibedo ku valer ma rukani iwa?\n1, 2. (a) Girang’o ma tie ku valer nisagu i kwo peri? (b) Lemandha ma kani ma pigi tek iwa, man pirang’o? (Nen cal mir acaki.)\nGIRANG’O ma tie ku valer nisagu i kwo peri? Iwa wa dhanu pa Yehova, gin ma pire tek nisagu zoo utie mer ma watie ko kude. Waromo wile ngo ku gin moko acel de. Gin mange ma tie ku valer iwa utie lemandha mi Biblia, pilembe ekonyowa nibedo jurimb Yehova.—Kol. 1:9, 10.\n2 Yehova tie Japonji mwa Madit, kum nikadhu kud i Lembe pare Biblia, ebeponjo iwa lemandha dupa ma pigi tek. Ebeponjowa nia pire tie tek ning’eyo nyinge, man ebenyutho iwa kite pare ma beco. Ewacu nia emaruwa dit akeca uketho emio Wode kulong’ piwa. Bende, Yehova ubeponjowa ku lembe dupa iwi Ker pa Masiya. Emio iwa genogen mi kwo mi nindo m’ubino: Jukristu ma juwiro ku tipo gibinwang’u kwone i polo, ‘rombe mange’ ke gibikwo i Paradiso iwi ng’om. (Yoh. 10:16) Yehova ubeponjowa bende ku kite ma wacikara nikwo ko. Lemandha maeno zoo pigi tie tek iwa, pilembe gikonyowa nicoro ceng’ini ku Jacwic mwa, man giketho wakwo ma ber.\n3. Nyo Yehova bekwayu wacul sente pi niponjo lemandha?\n3 Yehova utie bende Mungu ma won berocwiny. Berocwiny pare ma lee ucwale nimio Wode m’acel kulong’ piwa. Ka Yehova uneno nia ng’atu moko ubeyenyo lemandha, ekonye ninwang’u lemandhane. Ekwayu ngo nia wacul sente pi niponjo lemandha. Ku lapor, i rundi ma kwong’a, ng’atu moko ma nyinge Simon umito mio sente ni jakwenda Petro, kara en de enwang’ copo mi mio tipo maleng’ ni jumange. Re Petro ukwere nia paru pare tie rac, eyero ire kumae: “Mola ma tar peri nyothri ko giri, kum iwacu nyo giramia pa Mungu junwang’u ku sente.” (Tic. 8:18-20) Dong’, ‘ning’iewo lemandha’ thelembene tie ang’o?\n‘NING’IEWO LEMANDHA’ THELEMBENE TIE ANG’O?\n4. I thiwiwec maeni, wabiponjo ang’o iwi lemandha?\n4 Som Lembrieko 23:23. Pi niponjo lemandha mi Biblia, ubekwayu miiri ma lee dit. Piny mange de tie ma wacikara nitwonara ko. Dong’ tek wadaru ‘ng’iewo lemandha,’ niwacu wadaru ponje, ukwayu watim kero kara kud ‘walwore,’ thelembene, kud waweke. Re wacopo ‘ng’iewo’ lemandha mi Biblia nenedi? Pi ning’iewe ke bekwayu ang’o? Dwokowang’ penji ario maeno bicwaluwa nicungo nging’ nging’ i lemandha, m’umbe niweke nyanok de. Wabinyang’ nia pirang’o lemandha m’uai i bang’ Yehova utie ku valer nisagu piny moko ci.\n5, 6. (a) Wacopo ng’iewo lemandha m’umbe sente nenedi? Kemii lapor. (b) Lemandha mio iwa bero ma kani?\n5 Ka piny moko tie mi mananu, nyo eca nyutho nia ekwayu ngo lembe moko acel de? Ungo. Wec mi dhu Juebrania ma juloko i Lembrieko 23:23 nia “ning’iewo,” nyutho bende “ninwang’u.” Wec maeno zoo ubenyutho nia kara ng’atini unwang’ gin moko ma pire tek ire, ubekwayu etim kero, kunoke etwonere ku lembe moko. Pi ninyang’ nia jung’iewo lemandha nenedi, wakemak lapor moko. Kepar nia ng’atu moko uketho rabolo mi mananu i soko. Nyo wacopo bedo i pacu pi nikuro nia rabolone tund ku tiende i bang’wa? Ungo. Wacikara nicidho i soko pi nigame. Pieno, kadok rabolone ucamu ngo sente de, re bikwayu watim kero pi nicigame. Kumeno bende, waculo ngo sente pi niponjo lemandha, re ubekwayu watim kero, man watwonara ku lembe moko kokoro.\n6 Som Isaya 55:1-3. Lembe ma Yehova uyero ubekonyowa ninyang’ nia ning’iewo lemandha thelembene tie ang’o. I verse maeni, Yehova uporo lemandha ku pii, cak man pigulok. Pii ma ng’ic yomo kor ng’atu ma rieu ubenege; lemandha de yomo cwinywa. Cak mio tego ni nyathin; lemandha mi Biblia de ketho mer mwa ku Yehova doko tek. Bende, Yehova uporo lemandha ku pigulok. Pirang’o? Biblia uyero nia pigulok nyayu mutoro i adunde dhanu. (Zab. 104:15) Pieno, ka Yehova uyero nia ‘wang’ieu pigulok,’ ebemito nyutho iwa nia ka wabelubo telowic pare i kwo mwa, wabikwo kud anyong’a. (Zab. 19:8) Yehova utio ku lapor maeno pi nikonyowa wanyang’ nia ka waponjo lemandha man wakethe i timo, bero utie dupa ma wacopo nwang’u. Kawoni wakewec iwi lembe abic ma waweko pi ning’iewo lemandha.\nIGAM IWEKO LEMBANG’O PI NIPONJO LEMANDHA?\n7, 8. (a) Pirang’o niponjo lemandha bekwayu saa? (b) Nyaku moko ugam utwonere ku lembang’o, man enwang’u adwogi ma kani?\n7 Saa. Ubekwayu ng’atini ukoi saa pi niwinjo rwonglembe mi Ker, pi nisomo Biblia man girasoma mange, pi niponjo Biblia ku Jumulembe pa Yehova, pi niyikere pi coko mwa man nicidho i igi. Kara watim lembe maeno zoo, ubekwayu watii ku saa ma nwang’u waromo timo ko lembe mange ma pigi tek ungo akeca. (Som Juefeso 5:15, 16) Niponjo lemandha mir ukungu mi Biblia bekwayu saa ma rukani? Eno bekoc nimakere ku ng’atuman. Lembe tie dupa dit ma wacopo ponjo iwi rieko pa Yehova, iwi yo pare man iwi lembe ma tung’ tung’ m’edaru timo. (Rum. 11:33) Gazeti Otkur ma Wiw, m’uwok ma kwong’a uporo lemandha ku thiwe. Eyero kumae: “Kud ijik ku thiwe acel kende mi lemandha. Ka nwang’u lemandha acel kende uromo, nwang’u Mungu copo miogi ngo dupa dupa. Pieno, pon gi, cokgi lee.” Dong’ ng’atuman copo penjere kumae: ‘Adaru ponjo lembe rukani iwi Yehova?’ I andha, kadok nwang’u waponj lembe rondo ku rondo iwi Yehova de, asu wacopo tuc ungo ning’eyo lembe ceke i wie. Re tin eni, ubekwayu watii ku saa mwa pi niponjo lembe dupa i kadiri ma wacopo. Wakenen lapor pa ng’atu moko m’ugam utimo kumeno.\n8 Nyaku moko mi Japan ma nyinge Mariko, * ugam udok i somo i adhura mi New York i États-Unis. Nindo acel, nyamego moko ma jayab yo ucidh urweyo ire lembanyong’a yo pare. Nwang’u dong’ Mariko utie jaradini, re ecaku ponjo Biblia ku nyamego maeno. Lembe m’eponjo unyang’e magwei, uketho ekwayu nia gicak ponjo wang’ ario kubang’ yenga. Kadok nwang’u somo ku tic ubino camu saa lee ni Mariko de, re ecaku cidho i coko ndhundhu. Egam ejwigo saa pare mi nambu, kara saa udong’ ire lee pi niponjo lemandha. Miiri maeno ukonyo Mariko nicoro ceng’ini ku Yehova, man pi dwi moko kende ci, elimo batizo. I oro 2006, dwi abusiel kende i ng’ei batizo pare, ecaku tic pa jayab yo man ebemedere asu ku tije cil tin eni.\n9, 10. (a) Niponjo lemandha loko paru mwa iwi giki mi kum nenedi? (b) Nyaku moko ugam utwonere ku lembang’o, man etie ku nen ma kani iwi yub parene?\n9 Giki mi kum. Pi niponjo lemandha, saa moko ecopo kwayu nia watwonara ku tic moko mi sente. Ku lapor, Petro gikud Andrea gibino judwarnam, re kinde ma Yesu ulwong’ogi nia gidok julubne, gigam giweko tic migi mi dwaru nam. (Mat. 4:18-20) Re eno nyutho ngo nia tek iponjo lemandha ci, ibiweko tic peri m’ibetimo. I andha, kara ng’atini upong’ yeny mi juruot pare, ukwayu etim tic. (1 Tim. 5:8) Ento tek idaru ponjo lemandha, paru peri iwi giki mi kum lokere. Ineno kamaleng’ nia girang’o ma pire tek lee i kwo peri. Yesu uwacu kumae: “Kud wukan piny m’akana mu i ng’om . . . ento wukan piny m’akana mu i polo.” (Mat. 6:19, 20) Eno tie tap gin ma nyaku moko ma nyinge Maria ugam utimo.\n10 Niai ma fodi Maria nyanok, ebed etuko kit tuko moko ma julwong’o golf. Kinde m’ebesomo, emedo bodho i tuko maeno dong’ magwei, uketho jung’ie nia ecidh esom somo ma malu mi mananu. Maria ukeco nia i kwo pare, ebidoko jaratuko ma lee mi golf, kara elony. Re i ng’eye, ecaku ponjo Biblia. Lembe m’ebino ponjo unyang’e lee dit, uketho ecaku tio kude i kwo pare. Ekoro kumae: “Kinde m’aloko pidoic para, man acaku nikwo nimakere ku cik mi Biblia, adoko jamutoro ma lee dit.” Maria unwang’u nia ebibedo ire tek nimiere pi nitimo ni Yehova man i saa ma rom nidoko jaratuko ma lee. (Mat. 6:24) Pieno, eweko paru mi doko jaratuko, ento emiere i lembe moko ma ber m’usagu. Tin, Maria utie jayab yo man etie kud “anyong’a lee i kwo pare.”\n11. Ka wabeponjo lemandha, mer m’i kindwa ku wedi mwa moko copo doko nenedi?\n11 Mer mwa ku jumange. Kinde ma wacaku betio ku ponji mi Biblia i kwo mwa, mer mwa ku jurimbwa man ku wedi mwa copo nyothere. I rwo ma Yesu utimo pi julubne, enyutho thelembe m’uketho mer maeno copo nyothere, kinde m’eyero kumae: “Dwokgi leng’ ku lemandha: lembe peri en e lemandha.” (Yoh. 17:17) ‘Nidwoko leng’’ thelembene copo bedo “nikoyo.” Saa ma wacaku tio ku lemandha i kwo mwa, wakoyara segi ku ng’om pilembe wabetio ku cik mi Biblia i kwo mwa. Kadok wabeii nia kindwa ubed ma ber ku wedi mwa man jurimbwa de, re asu mer mi jumoko copo jwik kunoke gicopo caku nyayu ragedo i kumwa pi yioyic mwa. Re eno zungowa ngo, pilembe Yesu ular uwacu nia, “judegi pa ng’atu moko bibedo wat pare ma dhe.” (Mat. 10:36) Ento Yesu ung’olo nia kadok waweko girang’o ngi pi lemandha, wabidok nwang’u ma sagu!—Som Marko 10:28-30.\n12. Jayahudi moko utwonere ku lembang’o pi niponjo lemandha?\n12 Ng’atu moko ma nyinge Aaron ma tie Jayahudi, udongo m’eng’eyo nia etie rac nilwong’o nying’ Mungu. Ento ebed eyenyo dit eng’ei lemandha iwi Mungu. Nindo acel, Jamulembe pa Yehova moko unyutho ire nia tek eroyo arufu i kind nyiguta ang’wen mi nying’ Mungu ku dhu Juebrania, ecopo tundo nilwong’e nia “Yehova.” Aaron ufoyo lembe maeno lee dit, uketho ecidho i kacokiri migi kara eyere ni juponji mi dini migi. Ebino paru nia anyong’a binegogi ning’eyo lemandha iwi nying’ Mungu, re giwok gifoyo lembene ngo. Ento giwok ging’ulo lau i kume man girieme cen. Jupagi Aaron de gilokiri i kume. Re eweko ngo paru mi dhanu maeno ucere niponjo lemandha iwi Yehova. Aaron udoko Jamulembe pa Yehova, man etimo ire i dong’ kwo pare zoo. Wan de wacikara ning’eyo nia ka waponjo lemandha, mer m’i kindwa ku wat mwa copo nyothere.\n13, 14. Niai ma wacaku ponjo lemandha, wacikara nitimo alokaloka ma kani i paru man i timo mwa? Kemii lapor moko.\n13 Paru man timo ma reco. Saa ma wabeponjo lemandha man wacaku bekwo nimakere ku cik mi Biblia, wacikara nibedo ayika niwilo paru man timo mwa. Jakwenda Petro ukiewo kumae: “Calu nyithindho mi woro, kud wuporu giwu kud awanya ma rac mu ma kwong’a mi cobo mu.” Emedo kumae: “Wun giwu bende wubed leng’ i kura ceke mi bedo mu.” (1 Pet. 1:14, 15) I adhura ma con mi Korinto, dhanu ma dupa gibino ku timo ma reco. Pieno, ugam ukwayu nia dhanu mir adhurane ma gimito ging’ieu lemandha, gitim alokaloka ma lee dit kara gidok leng’ i wang’ Yehova. (1 Kor. 6:9-11) Tin de, dhanu ma gibeponjo lemandha gibed gitimo kit alokaloka ma kumeno. Jakwenda Petro ukiewo pir alokalokane kumae: “Kum nindo m’ukadhu romo mi timo yeny mi Thekdhanumange, man ku wotho i tarwang’, kud awanya ma rac, ku mer ku pigulok, ku cokri ma ku vul, ku cokri ma wi pigulok, ku lamu ayi gin m’acwia ma judagu.”—1 Pet. 4:3.\n14 Devynn giku Jasmine gibino umath pi oro ma dupa. Kadok nwang’u Devynn ung’eyo tic mi kwan pa sente cuu de, re meth m’akeca uketho tic ubed uweke wang’ ma pol. Jasmine ke ubino dhaku ma kwiny man jarop ma pire ng’eire lee. Nindo moko, kinde ma Jasmine umadhere umer, erombo kud umego moko giku min ot pare ma gitie bamisioner. Gipenje ka nyo ecopo maru ecak ponjo Biblia. Kinde ma gidwogo yenga mi ng’eye, giwok ginwang’u Jasmine giku Devynn zoo gimadhiri gimer. Gigeno ngo nia bamisioner maeno gibidwogo i bang’gi niliewogi. Ento nindo moko i ng’eye, kinde m’umego eno gidwogo kendo, giwok ginwang’u lembe ulokere. Jasmine giku Devynn gibino ayika niponjo lemandha mi Biblia, man gicaku tio ku ponjine i kwo migi. Pi dwi ma tundo ngo adek ci giweko kong’o; i ng’eye gikiewo gamiri migi. Dhanu ma dupa mi pacu maeno gineno alokaloka ma Jasmine giku Devynn gitimo, pieno gin de gicaku niponjo Biblia.\n15. Ang’o ma weko copo bedo tek ni jumoko m’ubeponjo lemandha, man pirang’o?\n15 Lemb suru man kura ma Mungu dagu. I kind lembe ma weko bebedo tek akeca, acel utie nidikiri i lemb suru kunoke kura ma foyo ngo i Yehova. Jumoko kadok i ng’ei ma ginyang’ nia Yehova udagu timo maeno de, asu ginwang’u nia etie tek niweke. Gilworo lembe ma wedi migi, jurutic wagi kunoke jurimbgi biyero. Ging’eyo nia jumoko gimoko lee dit i kum lemb suru migi, ku lapor ju ma giworo wedi migi m’utho. (Poi. 14:1) Dong’ ang’o ma copo konyowa kara watuc niweko kura ma Mungu dagu? Waromo nwang’u ponji niai kud i lapor ma beco mi dhanu ma con, ma gigam gitimo alokaloka ma lee i ng’ei ma giponjo lemandha. Wakewec iwi lapor mi Jukristu mir Efeso.\n16. Dhanu moko mir Efeso gigam gitimang’o pi ning’iewo lemandha?\n16 I adhura ma con mir Efeso, lembe mir ajoga ugam unyai magwei. Dhanu mir adhura maeno ma gimaru lembajoga gitimo ang’o kinde ma gidoko Jukristu? Biblia ukoro kumae: “Weg ajoga de m’i kindgi ma nok ungo gikelo kitabu migi karacelo giwang’ugi de i wang’ dhanu ceke; gikwanu wel pinje de, ginwang’u etundo sente mi mola ma tar rubanga pier abic.” (Tic. 19:19, 20) Jukristu maeno gibino ayika ninyotho buku migi, kadok nwang’u beine ubino tek de; Yehova ugam upoko mugisa i wigi pi lembe maeno.\n17. (a) Kekwan lembe moko ma waweko pi niponjo lemandha. (b) Wabidwoko wang’ penji ma kani i thiwiwec m’ulubo?\n17 Igam iweko lembang’o pi niponjo lemandha? Wan ceke watwonara ku saa mwa. Jumoko kaka ugam umiere igi mi doko julonyo, re giweko. Jumange ke mer m’i kindgi ku wedi migi moko ugam unyothere. Ju ma dupa giloko paru man timo migi, man giweko lemb suru ku kura ma Yehova udagu. M’umbe jiji, wayio andhandha nia lemandha mi Biblia utie ku valer nisagu gin moko ci ma wagam waweko. Lemandha mi Biblia konyowa nibedo ku mer ma ceng’ini ku Yehova, eno tie gin ma pire tek nisagu zoo i kwo mwa. Ka waparu pi mugisa ma tung’ tung’ ma wabenwang’u pilembe waponjo lemandha, etie lembe ma winjere ngo nia ng’atini ulund ‘ulwor’ lemandhane alwora. Re jucopo lworo lemandha nenedi? Wacopo timang’o kara kud wapodh i kosa ma rukeno? Wabidwoko wang’ penji maeno i thiwiwec m’ulubo.\n^ par. 8 Juloko nying’ moko.


(src)="1"> 3 Jukristu gicikiri nilimo batizo\n(src)="2"> 8 Junyodo , nyo wubekonyo nyathin mwu kara etund nilimo batizo ?\n(src)="3"> Lembakeca mwa ucikere nibedo ang’o , kinde ma wabeponjo Biblia ku ng’atu moko ?\n(src)="4"> Pirang’o ecibedo rac nigalu ku limo batizo ?\n(src)="5"> Lembang’o m’ugam ucwalu junyodo moko niketho cwiny awiya migi nia gikekur ka gibilimo batizo ?\n(src)="6"> Thiwiwec ario maeni , bidwoko wang ’ penji maeno ku mange de .\n(src)="7"> 13 Penji mi jusom\n(src)="8"> 14 Jolo welo utie lembe ma ber dit m’ukwayu watim !\n(src)="9"> Jakwenda Petro uketho cwiny Jukristu i rundi ma kwong’a kumae : ‘ Wugwokuru ( wujoluru ) . ’\n(src)="10"> ( 1 Pet .\n(src)="11"> 4 : 9 ) Pirang’o wacikara nitio ku juk maeno asagane i nindo ma tin eni ?\n(src)="12"> Waromo nyutho jol i yo moko ma kani ?\n(src)="13"> Wacopo timo ang’o kara wabed welo ma cuu ?\n(src)="14"> Thiwiwec maeni bidwoko wang ’ penji maeno .\n(src)="15"> 19 Kpawa mi kwo Yehova ukuna ngo nyanok de !\n(src)="16"> 23 Twiny nyutho mer pa Mungu\n(src)="17"> 28 ‘ Winj ponji , man bed riek ’\n(src)="18"> Thiwiwec ario maeno bikonyowa nifoyo lee dit mer ma thuth ma Mungu umaru kowa , ma nen nikadhu kud i twiny m’emio iwa calu Wegwa .\n(src)="19"> Dong ’ Mungu twinyowa nenedi ?\n(src)="20"> Wacopo jolo twiny pare nenedi ?\n(src)="21"> Man waromo nyutho kwerigijo nenedi ?\n(src)="22"> Nwang ’ dwokowang ’ penji maeno i thiwiwec ario maeni .\n(src)="1"> ‘ Igalu nedi ?\n(src)="2"> Ai malu , mak babutisi . ’  — TIC 22 : 16 .\n(src)="3"> WER : 51 , 135\n(src)="4"> Jukolosai 1 : 9 , 10\n(src)="5"> Eklizia 12 : 1\n(src)="6"> Yakobo 4 : 17\n(src)="7"> Junyodo ma Jukristu gibed gimito gilar ging’ei ang’o i wang’e ma fodi nyathin migi ulimo ngo batizo ?\n(src)="8"> NYAMEGO Blossom Brandt ukoro lembe m’utimere kinde m’emito nia elim batizo .\n(src)="9"> Ekoro kumae : “ Pi dwi ma dupa , abed ayero ni mama giku baba nia abemito alim batizo , man gin de wang ’ ma pol gibed giweco kuda iwi lembene .\n(src)="10"> Gimito gikeng’ei nia nyo andha anyang ’ nia yub m’abemaku utie lembe mi tuko ngo .\n(src)="11"> E i nindo 31 mi dwi mir 12 , oro 1934 , ceng ’ maeno ma pire tek mi kwo para ugam uromo . ”\n(src)="12"> Tin bende , junyodo gibed gimito gikony awiya migi nimaku yub mi rieko .\n(src)="13"> Ka nyathin ubemito ngo elim batizo , ma ke thelembe moko de mbe , mer pare ku Yehova copo nyothere .\n(src)="14"> ( Yak .\n(src)="15"> 4 : 17 ) Re i wang’e ma fodi nyathin ulimo ngo batizo , junyodo ma riek gimito gilar ging’ei nia nyo andha nyathin utie ayika nidoko jalub pa Kristu .\n(src)="16"> ( a ) Juliew moko mi twodiri gineno lembang’o ?\n(src)="17"> ( b ) I thiwiwec maeni wabiponjo ang’o ?\n(src)="18"> Juliew moko mi twodiri gineno nia aradu ma pol ma jumoko m’i kindgi dong ’ oro migi 20 ku wiye de , fodi gilimo ngo batizo , kadok nwang’u gidongo i lemandha de .\n(src)="19"> Wang ’ ma pol , aradu maeno gicidho i coko , girweyo lembanyong’a , man gin gigi de ginwang’u nia gitie Jumulembe pa Yehova .\n(src)="20"> Re pi thelembe moko , nwang’u fodi githiero ngo kwo migi ni Yehova man gilimo ngo batizo .\n(src)="21"> Moko ke nwang’u junyodo re ma gibeparu nia fodi awiya migi gitie ngo ayika nilimo batizo .\n(src)="22"> I thiwiwec maeni , wabiweco iwi lembe ang’wen m’uketho junyodo moko gibed giketho ngo cwiny awiya migi nia gilim batizo .\n(src)="23"> Junyodo pa Blossom gibino nidieng ’ i kum lembang’o ?\n(src)="24"> Junyodo pa Blossom ma juweco pigi i udukuwec mi kwong’o , gibino nidieng ’ dit nia nyo nyaku migi utie ku oro m’uromo pire , m’ecopo nyang ’ ko i thelembe mi batizo , man ning’eyo nia etie lembe mi tuko ngo .\n(src)="25"> Dong ’ junyodo gicopo ng’eyo nenedi ka nyo nyathin migi utie ayika nithiero kwo pare ni Yehova ?\n(src)="26"> Lembe ma Yesu ung’olo i Matayo 28 : 19 , 20 konyo junyodo nenedi tin eni ?\n(src)="27"> Som Matayo 28 : 19 , 20 .\n(src)="28"> Biblia unyutho ngo oro ma tap ma ng’atini ucikere nilimo i ie batizo .\n(src)="29"> Re ubekwayu junyodo gipar cuu nia niketho dhanu udok julub thelembene tie ang’o .\n(src)="30"> I dhok mi Jugiriki , wec ma nia ‘ niketho [ dhanu ] udok julub ’ ma jutio ko i Matayo 28 : 19 , thelembene tie niponjo ng’atini , ma nwang’u ikeco nia ibikonye kara edok jalub .\n(src)="31"> Jalub utie ng’atu m’ubeponjo lembe pa Yesu , m’ubenyang ’ i ie man m’ubemito niwore .\n(src)="32"> Pieno junyodo gicikiri niponjo awiya migi niai ma fodi ginyoliri anyola , ma nwang’u gikeco nikonyogi kara gibin githier kwo migi ni Yehova man gidok julub pa Kristu .\n(src)="33"> I andha , nyathin ma nok magwei copo limo ngo batizo .\n(src)="34"> Re Biblia unyutho nia kadok awiya de gicopo ninyang ’ man nimaru lemandha mi Biblia .\n(src)="35"> 5 , 6 . ( a ) Lembe ma Biblia ukoro iwi Timoteo ubecwaluwa niyero lembang’o iwi batizo pare ?\n(src)="36"> ( b ) Junyodo ma riek gicopo timo ang’o pi nikonyo awiya migi cuu ?\n(src)="37"> Timoteo ubino jalub m’ugam umaku yub mi timo ni Yehova ma nwang’u fodi etie aradu .\n(src)="38"> Jakwenda Paulo uwacu nia Timoteo ucaku ponjo lemandha mi Lembe pa Mungu ‘ ma fodi e mukere . ’\n(src)="39"> Won Timoteo ubino ngo jaratic pa Yehova , re min giku wang’umire gikonye nimaru Lembe pa Mungu .\n(src)="40"> Eno uketho Timoteo ubino ku yioyic ma tek mandha .\n(src)="41"> ( 2 Tim .\n(src)="42"> 1 : 5 ; 3 : 14 , 15 ) Kinde m’edoko ku oro 20 kumeni , nwang’u dong ’ eromo nibedo ku rwom ma segi i cokiri .  — Tic .\n(src)="43"> 16 : 1 - 3 .\n(src)="44"> Awiya tie tung ’ tung ’ .\n(src)="45"> Gin ceke giteng’ini ngo i thenge mi tipo i oro ma rom .\n(src)="46"> Jumoko ginyang ’ i lemandha , gimaku yub ma cuu man gimito gilim batizo nwang’u fodi githindho .\n(src)="47"> Jumange ke gibedo ayika nilimo batizo nwang’u dong ’ oro migi ulwar .\n(src)="48"> Pieno , junyodo ma riek gicego ngo mac i kum awiya migi nia gilim batizo , ento gikonyo nyathinman kara etim mediri nimakere ku copo pare .\n(src)="49"> Anyong’a nego junyodo ka nyathin migi ubetio ku wec ma nwang’ere i Lembrieko 27 : 11 .\n(src)="50"> ( Som . )\n(src)="51"> Re gicikiri ning’eyo nia lembakeca migi utie nikonyo awiya migi gidok julub .\n(src)="52"> Ku paru maeno i wigi , gicikiri nipenjiri kumae , ‘ Nyo nyathin para utie ku ng’eyong’ec m’uromo pire pi nithiero kwo pare ni Mungu man nilimo batizo ? ’\n(src)="53"> Kara ng’atini ulim batizo , nyo ecikere ning’eyo lembe ceke mi Biblia ?\n(src)="54"> Kekor .\n(src)="55"> Kinde ma junyodo gibeponjo awiya migi , gikonyogi kara ging’ei lemandha cuu .\n(src)="56"> Ng’eyong’ec maeno re ma bicwalu awiya nithiero kwo migi gigi ni Mungu .\n(src)="57"> Re eno ubenyutho ngo nia nyathin ucikere ning’eyo ponji ceke ma jukoro i Biblia i wang ’ nithiero kwo pare man nilimo batizo .\n(src)="58"> Ng’atu moko ci m’utie jalub pa Kristu ucikere nimedere ku ponjo lembe , kadok i ng’ei limo batizo de .\n(src)="59"> ( Som Jukolosai 1 : 9 , 10 . )\n(src)="60"> Dong ’ ng’atini ucikere nibedo ku ng’eyong’ec ma rukani i wang ’ limo batizo ?\n(src)="62"> Jakur odkol moko mi Filipi ukadhu kud i lembang’o , man lembene ubemio iwa ponji ma kani ?\n(src)="63"> Lembe ma juruot moko ukadhu kud i ie i rundi ma con , romo konyo junyodo tin eni .\n(src)="64"> ( Tic .\n(src)="65"> 16 : 25 - 33 ) Ceng’ini i oro 50 , Paulo ucidho i adhura mi Filipi i wotho pare mir arionde i tic mi misioner .\n(src)="66"> Kinde ma gitie kuca , judotogi kud adote mi ndra giku Sila , jutwiogi man jubologi i kol .\n(src)="67"> I diewor ma ling ’ digidi ma dit uyengo ng’om , uketho dhugola odkol ceke uyabere .\n(src)="68"> Jakur odkol uparu nia jukol ceke udaru piei , pieno emito enegere cen .\n(src)="69"> Re Paulo ujuke , man i ng’eye , giku Sila giponjo lemandha iwi Yesu ni jakur odkol maeno ku juruot pare .\n(src)="70"> Giyio lembe ma juponjo igi iwi Yesu man ginyang ’ nia pire tie tek dit niworo Yesu .\n(src)="71"> Pieno gilimo batizo ndhundhu saa nica .\n(src)="72"> Wacopo nwang’u ponji ma kani niai kud i lembuno ?\n(src)="73"> Ecicopere nia i wang’e , jakur odkol maeno ubino askari mi Roma .\n(src)="74"> Eng’eyo ngo Lembe pa Mungu , pieno kara edok Jakristu ugam ukwayere nia ekeponj lemandha mir ukungu mi Biblia , ekenyang ’ bende i lembe ma Yehova ubekwayu i bang ’ jurutic pare man eyii nia ebemito woro ponji pa Yesu .\n(src)="75"> Lembe m’eponjo i kind saa maeca ma nyanok kende ukonye nibedo ku mito mi limo batizo .\n(src)="76"> Ento i ng’ei batizo emedere niponjo lembe mange dupa .\n(src)="77"> Dong ’ , ka nyathin peri uyero nia ebemito elim batizo pilembe emaru Yehova man ebemito ewore , icopo timo ang’o ?\n(src)="78"> Icopo weko ewec ku judong cokiri , kara gin re ma ginen nia nyo eromo nilimo batizo .\n(src)="79"> * ( Nen korolembe m’i there . )\n(src)="80"> Calu Jukristu ceke m’ulimo batizo , en de ebimedere niponjo lembe iwi Yehova i nindo ceke mi kwo pare , kadok rondo ku rondo .  — Rum .\n(src)="81"> 11 : 33 , 34 .\n(src)="82"> 10 , 11 . ( a ) Junyodo moko gitie ku paru ma nenedi ?\n(src)="83"> ( b ) I andha ang’o ma bigwoko nyathin ?\n(src)="84"> Junyodo moko giparu nia i wang ’ limo batizo , ukwayu nyathin migi ukesom lee man enwang ’ tic ma cuu .\n(src)="85"> Paru mi junyodo ma kumeno copo bedo rac ungo , re gicikiri nipenjiri kumae : ‘ Nyo eno bikonyo nyathin para nibedo ku kwo mandha ?\n(src)="86"> Nyo lembe maeno urombo ku gin ma wabeponjo i Biblia ?\n(src)="87"> Yehova ubemito watii ku kwo mwa nenedi ? ’  — Som Eklizia 12 : 1 .\n(trg)="84"> ( Lea Eclesiastés 12 : 1 ) .


JW Progam mi coko mi Kwo man tic mi yenga mi nindo 22-28, dwi mir 2, 2016\n“Ponji moko mabeco ma wacopo nwang’u i buku pa Nehemia”: (Dak. 10)\nNeh 13:4-9—Koc ku jurimo mareco (w13-F 15/8 mba. 4 udu. 5-8)\nNeh 13:15-21—Keth lembe mi tipo i kabedo ma kwong’a (w13-F 15/8 mba. 5-6 udu. 13-15)\nNeh 13:23-27—Gwok ayi m’unyutho nia itie Jakristu (w13-F 15/8 mba. 6-7 udu. 16-18)\nNeh 12:31—I rundi ma con, ecicopere nia jubed jubedo kud ungu ario mi juruwer pi thelembe makani? (it-2-F mba. 360 udu. 6)\nNeh 13:31b—Nehemia ukwayu nia Yehova utim ang’o pire? (w11-F 1/2 mba. 14 udu. 3-5)\nSom mi Biblia: Neh 12:1-26 (Kud ekadh dak. 4)\nRombo ma kwong’a: (Kud ekadh dak. 2) Mii karatasi mi lwong’o dhanu i Poi pi tho pa Yesu, ni ng’atu m’ibeneno nia ponji mwa ufoyo ngo ie akeca.\nRombo ma kwong’a: (Kud ekadh. 4) Mii karatasi mi lwong’o dhanu i Poi pi tho pa Yesu man gazeti La Tour de Garde, ni ng’atu m’ibeneno nia ponji mwa ufoyo ie lee. Ing’eye, nyuth ire lembe ma wubiweco i wie i nindo m’ubino.\nPonji mi Biblia: (Kud ekadh dak. 6) Kor ni ng’atu m’ibeponjo kude Biblia nia pirang’o pire tie tek nipoi pi tho pa Yesu; tii ku buku Qu’enseigne réellement la Bible, mbaya mi 206-208. Mii ire kony m’ukwayere kara ebin i Poi pi tho pa Yesu.\n“Lwong’ dhanu ceke mi kabedo peri, gibin i Poi pi tho pa Kristu!”: (Dak. 15) Wec ma karacelo ku juwinj. Nyuth yub m’umakere kara cokiri upok karatasi mi lwong’o i kabedo ceke ma girweyo i ie. Kinde ma wubiweco iwi thenge “Lembe m’ukwayu ilubi,” keth junen video m’uweco iwi Poi pi tho pa Yesu. Keth cwiny dhanu ceke nia gidikiri kud amora lee i kampany maeno, man gimediri niliewo dhanu ceke ma ponji ufoyo igi. Keth jutim lanyuth acel.\nPonji mi Biblia mi cokiri: ia-F wic 9 udu. 14-24, man penji mi poyowic (Dak. 30)\nProgram mi coko mi Kwo man tic mwa mi Jukristu pi yenga mi nindo 22-28, dwi mir 2, 2016


Yesu ucaku niketho dhanu udok julub | Kwo pa Yesu\nYesu ucaku niketho dhanu udok julub\nJULUB MA KWONG’A MA YESU UNWAG’U UCAKU NIDIKIRI KUDE\nIng’ei ma Yesu timo nindo 40 i yamba, man iwang’ nidok i Galilaya, ecidho ibang’ Yohana m’umio ire batizo. Kinde ma Yesu wok ceng’ini kude, Yohana unyuthe man ewacu ni dhanu m’utie kude kumae: “Nen, Nyathi Rombo pa Mungu, ma kabu dubo m’i ng’om woko! Maeni en e ng’atu m’ayero pire kumae, Ng’atu m’ubino i ng’eya juketho esaga: kum en e ng’atu ma kwong’a ira.” (Yohana 1:29, 30) Kadok ebino jadit ni Yesu ku dwi moko de, re eng’eyo nia Yesu ular ubedo nuti i polo ku kum mi tipo.\nYenga manok i wang’e, kinde ma Yesu ubino ibang’ Yohana pi nimaku batizo, ubenen ve Yohana ung’eyo ngo nia Yesu utie Masiya. Yohana uyero kumae: “Ang’eye ngo; ento kara enyuthre ni Israel, kum lembe nini abino kumio [batizo] i pi.”—Yohana 1:31.\nYohana ukoro ni dhanu m’ubewinje, lembe m’eneno kinde m’ebino nimio batizo ni Yesu. Eyero kumae: “Aneno Tipo ai i polo loro piny pamir akuru; ebedo de i wie. Man ang’eye ngo: ento ng’atu m’uora nimio [batizo] i pi, ewacu ira kumae, Ng’atu ma tek ibineno Tipo beloro i wie man ebedo i wie, en e ng’atu m’umio [batizo] i Tipo maleng’. E aneno, man anyutho nia maeni en e Wod Mungu.”—Yohana 1:32-34.\nIng’ei nindo moko, kinde ma Yohana bino karacelo ku julubne ario, Yesu ubino kendo ibang’e. E Yohana uyero kumae: “Nen, Nyathi Rombo pa Mungu!” (Yohana 1:36) Lembe maeni uketho julub ario pa Yohana ma Jababutisi ulubo tok Yesu. Ng’atu acel nyinge ubino Andrea. Ecicopere nia ng’atu ma kucelo utie ng’atu m’ukiewo lembe maeni ma waweco iwie, ma nyinge bende utie Yohana. Ubenen ve nia Yohana maeni utie umaru Yesu, kum etie wod Salome. Ecibedo ve Salome utie nyamin Maria, nying’ cware utie Zebedayo.\nKinde ma Yesu ulokere, eneno Andrea giku Yohana gibelubo ng’eye, epenjogi kumae: “Wuyenyo ang’o?”\nE gipenje kumae: “Rabbi, . . . ibedo kani?”\nYesu yero igi kumae: “Wubin e wubineno.”—Yohana 1:37-39.\nIkum saa apar mi reto, Andrea ku Yohana gibedo karacelo ku Yesu i dong’ reto maeno ceke. Lembuno umio anyong’a lee mandha i Andrea, uketho kinde m’enwang’u umin ma Simon, ma julwong’e bende ku nyinge ma Petro, eyero ire kumae: ‘Wanwang’u Masiya.’ (Yohana 1:41) E Andrea utero Petro ibang’ Masiya. Lembe mange m’utimere ing’eye unyutho nia Yohana udok unwang’u umin ma Yakobo bende, man ekele bende i bang’ Yesu; re Yohana umedo ngo lembe maeni m’etimo i lembe m’ekiewo.\nUrwonde, Yesu udok unwang’u Filipo, m’uai i Bethsaida. Adhura maeno nwang’ere ceng’ini ku dhunam mi Galilaya man etie adhura pagi Andrea ku Petro. Yesu ulwong’o Filipo kumae: “Luba.”—Yohana 1:43.\nFilipo bende unwang’u Nathanael, ma julwong’e bende ku nyinge ma Bartholomayo, man eyero ire kumae: ‘Wanwang’u ng’atu ma Musa goro pire i cik ku jubila, en e Yesu ma Janazareti, ma wod Yosefu.’ Nathanael ubedo ku jiji man eyero ni Filipo kumae: “Gin moko maber copo ai i Nazareti?”\nFilipo uketho cwinye kumae: “Bin inen.” Yesu uneno Nathanael ubebino, e eyero kumae: “Nen, Jaisrael ma abombi mbe i ie.”\nNathanael upenje kumae “Ing’eya nenedi?”\nYesu udwoko ire kumae: “Ma fodi Filipo ku lwong’i ngo m’ini ther ulam ca, nwang’u aneni.”\nNathanael udwoko ire lembe ma ie bewang’ ko kumae: “Japonji, in i Wod Mungu; in i Ubimo mir Israel.”\nYesu upenje kumae: “Kum awacu iri nia aneni ther ulam [ci] iyio? Ibineno giki ma dit ma sagu maeni.” E Yesu ung’olo kumae: “Andhandha, awacu iwu, wubineno polo yabre, man malaika pa Mungu m’ubeidho m’ubeloro de iwi Wod dhanu.”—Yohana 1:45-51.\nNyanok ing’ei lembe maeno, Yesu karacelo ku julub pare manyen, giai kud i poga mi Yordan man gicidho i Galilaya.\nNg’a gi ma gidoko julub ma kwong’a pa Yesu?\nPetro man ve Yakobo bende, gitundo nenedi ibang’ Yesu?\nLembang’o m’uketho Nathanael uyio andha nia Yesu utie Wod Mungu?


Kud iwek nen mi wang’ uwondi | Mi ponjji\n“Kud wupok lembe calu m’anena, endre wupok lembapoka ma pwe.”—YOH. 7:24.\nWER: 142, 123\nGIRAGORA M’ULUBO E, UBEPONJOWA KU LEMBANG’O IWI POKOLEMBE IWI JUMANGE?\nTic mi Jukwenda 10:34, 35\nLembe mi Julawi 19:15\n1. Jabila Isaya ular uewo lembang’o pi Yesu, man pirang’o lembila maeno ubeketho cwinywa?\nJABILA Isaya ular uewo pi Yesu Kristu kumae: “Ebipoko lembe ngo calku nen mi wang’e, kadok ajuka de ebijuko ngo calku winjo m’i ithe; ento ebipoko lembe mi jucan ku bedopwe.” (Isa. 11:3, 4) Wec maeno ubeketho cwinywa, man ubemio iwa genogen. Pirang’o? Pilembe ng’om maeni ma wabekwo i ie upong’ kud akoyakoya, man dhanu gipoko lembe iwi juwagi nimakere ku lembe ma gineno anena. Ma jiji mbe, watie ku yeny pa Yesu ma tie Japoklembe ma pwe, ma bijengere ngo iwi nen mi wang’ pi nipoko lembe mwa!\n2. Yesu ung’olo watim ang’o, man wabiweco iwi lembang’o i thiwiwec maeni?\n2 Kubang’ nindo, wabed wabedo ku paru moko kokoro iwi dhanu mange. Ento tung’ ku Yesu, wan waleng’ ungo; pieno, paru mwa de leng’ ungo. Lembe ma wabeneno copo wondo wang’wa. Re Yesu ung’olo kumae: “Kud wupok lembe calu m’anena, endre wupok lembapoka ma pwe.” (Yoh. 7:24) Yesu ubemito wabed calu en, niwacu kud wapok lembe iwi jumange nimakere ku gin ma wabeneno. I thiwiwec maeni, wabiweco iwi lembe adek ma e, ma copo wondo wang’wa: rangi pa ng’atini kunoke thugi, sente pa ng’atini, man oro pa ng’atini. Kinde ma wabeng’io i lembeman, wabineno kite ma waromo tio ko ku lembe ma Yesu ung’olo, nia kud wapok lembe mi jumange calku gin ma wabeneno anena.\nRANGI PA NG’ATINI KUNOKE THUGI KUD UWOND WENG’I\n3, 4. (a) Lembang’o m’uketho Petro uloko paru m’ebino ko iwi dhanu mi thek mange? (Nen cal mir acaki.) (b) Yehova uponjo lemandha ma kani ma nyen ni Petro?\n3 Kepar kite ma jakwenda Petro uwinjere ko kinde ma jukwaye ecidh i Kaisaria, i pacu pa Kornelio ma Jayahudi ngo. (Tic. 10:17-29) Niai ma Petro utie nyathin, eng’eyo nia dhanu mi thek mange gi dhanu m’ucido. Re lembe moko utimere, m’uketho eloko paru pare. Ku lapor, Mungu unyutho ire ginmawokiwang’ moko. (Tic. 10:9-16) I ginmawokiwang’ne, eneno gin moko ma calu bongu ubeloro kud i polo, man juboyo lei m’ucido dupa i ie. I ng’eye, dwal uai kud i polo uwacu ire kumae: “Ai malu, Petro; ineg icam.” Re Petro ukwero magwei. Dwalne uyero ire kumae: “Gin ma Mungu lonyo kud idwoke ni gin ma swa.” I ng’ei ginmawokiwang’, Petro unyang’ ungo i kum gin ma dwalne umito yero ire. E ndhu ndhu i ng’eye, dhanu moko ma Kornelio uoro ugam utundo. Tipo maleng’ uyero ni Petro nia ecidhi i pacu pa Kornelio, e gicidho ku ju ma juorone.\n4 Ka nwang’u Petro upoko lembe nimakere ku lembe “m’anena,” nwang’u ecopo cidho ngo i pacu pa Kornelio, pilembe Juyahudi gibed gicidho ngo i pacu mi dhanu mi thek mange. Dong’ pirang’o Petro ucidho ke? Kadok Petro ubed uneno dhanu mi thek mange nia gicido de, re ginmawokiwang’ m’eneno man telowic ma tipo maleng’ umio ire, uloko paru pare. I ng’ei ma Petro uwinjo lembe ma Kornelio ukoro, ewacu kumae: “Ang’eyo andha nia dhanu bedo tung’ tung’ ungo i wang’ Mungu: ento i thek ceke ng’atu m’ulwore, m’utimo bedopwe de, e eyie.” (Tic. 10:34, 35) Lembe ma nyen maeno ma Petro unyang’ i ie ubedo ku matoke ma lee iwi Jukristu mange ceke. Nenedi?\n5. (a) Yehova ubemito Jukristu ceke ginyang’ i lembang’o? (b) Kadok wadaru ponjo lemandha de, re asu wacopo bedo ku paru ma kani?\n5 Yehova utio ku Petro pi nikonyo Jukristu ceke ginyang’ nia eneno ngo dhanu tung’ tung’. I wang’ Yehova, rangi mwa, thugiwa, suru kunoke dhok mwa utie ngo lembe ma pigi tek. Ka wabelwore man wabetimo lembe m’atira i wang’e ci, ejolowa. (Gal. 3:26-28; Nyu. 7:9, 10) Saa moko nyo idaru ng’eyo lembe maeno. Dong’ kan i ng’om m’idongo i ie, kunoke i pacu pewu dhanu tie kud akoyakoya ke? Kadok icopo paru nia imbe kud akoyakoya de, re saa moko nyo fodi asu nyathi parune moko utie i ii. Petro de i ng’ei m’ekonyo jumange ninyang’ nia Mungu neno dhanu tung’ tung’ ungo, asu enyutho akoyakoya. (Gal. 2:11-14) Pieno, wacopo tio nenedi ku lembe ma Yesu ung’olo, nia kud wapok lembe mi jumange calku gin ma wabeneno anena?\n6. (a) Lembang’o ma copo konyowa kara wawodh paru mir akoyakoya cen kud i iwa? (b) Rapor ma jadit cokiri moko ukiewo unyutho nia etie ku pidoic ma nenedi?\n6 Kara wang’ei ka nyo watie ku nyathi paru moko mir akoyakoya kunoke ngo, ubekwayu wang’ii i pidoic mwa nimakere ku Lembe pa Mungu ma wabeponjo. (Zab. 119:105) Bende, waromo nipenjo jarimbwa moko unyuth iwa ka nyo watie ku pidoic mir akoyakoya, ma wan giwa wacopo neno ngo. (Gal. 2:11, 14) Saa moko nyo pidoic maeno unyang’ lee i iwa, ma dong’ wacopo ng’eyo ngo nia watie kud akoyakoya. Ku lapor, wakenen rapor ma jadit cokiri moko uoro i filial, pir umego moko giku dhaku pare, ma gibino timo tic mi saa ceke cuu mandha. Umegone ubino ng’atu mi suru moko ma dhanu dupa becayu. Jadit cokiri ukiewo lembe dupa ma beco iwi umego eno, re emedo nia kadok umegone utie ng’atu mi thek ma dhanu zoo becayu de, re timo pare ku kit kwo pare ukonyo jumange ninyang’ nia dhanu mi thek maeca ceke ngo re ma gitie ndru ndru, ma gikwo nyakumeno kumeno. Eno ubeponjowa ku lembang’o? Kadok watie ku rwom ma rukani i dilo pa Yehova de, wacikara ning’iara giwa cuu ka nyo fodi asu watie ku pidoic mir akoyakoya, man nijolo juk ma jubemio iwa iwi lembene. Lembang’o mange ma wacopo timo?\n7. Wacopo nyutho nenedi nia “adundewa” bedo ayaba?\n7 Kan “adundewa” bedo ayaba, wabibedo ku mer kakare nibedo kud akoyakoya. (2 Kor. 6:11-13) Nyo ibed imito ibed kwa ku dhanu mi rangi peri, mi ng’om ma thuu, mi suru peri kunoke ma weco dhok peri? Ka kumeno, ketim kero nibedo karacelo ku dhanu mange de. Icopo kwayu umego ku nyimego mi thek mange nirweyo karacelo kudi. Kunoke icopo lwong’ogi yo peri ni cam, kunoke i nambu m’ipangu. (Tic. 16:14, 15) Yo yo, adundeni bipong’ hau ku mer, man akoyakoya binwang’u ngo kaka nyanok de. Kawoni wakenen lembe mange ma copo wondo wang’wa.\nCAN KUNOKE LONYO PA NG’ATINI KUD UWOND WENG’I\n8. Nimakere ku Lembe mi Julawi 19:15, can kunoke lonyo pa ng’atini copo wondo wang’wa nenedi?\n8 Can pa ng’atini kunoke lonyo pare copo wondo wang’wa. Lembe mi Julawi 19:15 uyero kumae: “Kud [inyuth akoyakoya ni jacan], kadi kud iyung wang’ ng’atu ma jatego; ento ipok lembe pa wedu pwe.” Eno ubenyutho nia can kunoke lonyo pa ng’atini copo ketho wabedo ku nen ma ber kunoke ma rac i wie. Nenedi?\n9. Suleman ukiewo lembang’o mandha, ma re tie lembe mi can, man eno ubeponjowa ku lembang’o?\n9 Mungu uketho Suleman ukiewo lemandha moko, ma re tie lembe mi can; eyero kumae: “Jacan bedo adaga cil ni jadhugola pare ma dhe de; ento jalonyo jurimbe dupa.” (Rie. 14:20) Lembrieko maeni ubeponjowa ku lembang’o? Ka wabedo ku wang’wa ngo, wacopo maru watwii mer kwa kud umego ma jamcing’gi nuti, ma jucan ke nwang’u waweko. Dong’ pirang’o etie rac nipoko lembe iwi ng’atini nimakere ku piny m’etie ko?\n10. Yakobo ucimo wang’ Jukristu i kum lembang’o?\n10 Ka wabepoko lembe iwi umego mwa nimakere ku lonyo kunoke can migi, wacopo nyayu pokiri i cokiri. Lembe ma kumeno ugam uwok i cokiri mi rundi ma kwong’a de, re jakwenda Yakobo ucimo wang’ Jukristu mi cokirine i kum lembene. (Som Yakobo 2:1-4.) Pieno, kud wawek pokiri unyai i cokiri. Ka kumeno, wacopo timo ang’o kara lonyo kunoke can pa ng’atini kud uwond wang’wa?\n11. Nyo winjiri pa ng’atini ku Yehova ujengere iwi can kunoke lonyo pare? Kekor.\n11 Wacikara nineno umego mwa calu ma Yehova de neno kogi. Utie ngo lonyo kunoke can pa ng’atini re ma ketho pire bedo tek i wang’ Yehova. Mer ma ceng’ini ma watie ko ku Yehova, utie ngo pilembe walony kunoke wa jucan. Andha, Yesu uyero nia “mondo i Ker m’i polo [bibedo] tek ni jalonyo,” re eyero ngo nia ebibedo lembe ma copere ngo. (Mat. 19:23) Yesu uyero bende kumae: ‘Mugisa iwu wu ju ma jucan: kum Ker pa Mungu en e mwu.’ (Lk. 6:20) Nyo eno unyutho nia jucan ceke copo winjo Yesu man gicopo nwang’u mugisa ma segi? Ungo. I rundi pa Yesu, jucan ma dupa ulubo ngo toke. Dong’ kud wawek lonyo kunoke can pa ng’atini ucwalwa nipoko lembe i wie nia etie ku winjiri ma cuu kunoke ngo ku Yehova.\n12. Lembagora ubeponjo jurutic pa Yehova ma jucan ku julonyo ceke nenedi?\n12 I kind dhanu pa Yehova, julonyo nuti, jucan de nuti. Re gin zoo gimaru Yehova man gibetimo ire kud adundegi ceke. Lembagora uyero ni julonyo nia, “ku giketh genogen migi kum lonyo ma kare kadhu, ento kum Mungu re.” (Som 1 Timoteo 6:17-19.) Bende, Lembe pa Mungu ucimo wang’ jurutic pa Yehova ma jucan ku julonyo ceke nia maru sente utie kud ariti. (1 Tim. 6:9, 10) Ka wabeneno umego mwa calu ma Yehova de neno kogi, wabipoko ngo lembe i wigi nimakere ku piny migi. Ka pi oro ke jucopo yero ang’o? Nyo eno de copo ketho wapoko lembe iwi jumange? Wakenenu.\nORO PA NG’ATINI KUD UWOND WENG’I\n13. Biblia uponjowa nenedi iwi woro ma junyutho ni dhanu ma wang’gi teng’ini?\n13 Wang’ ma pol, Biblia uyero nia wacikara niworo dhanu ma wang’gi teng’ini. Lembe mi Julawi 19:32 uwacu kumae: “Ai malu i wang’ wic ma julwar man iyung wang’ ng’atu m’uti, man ilwor Mungu peri.” Buku mi Lembrieko 16:31 de uyero nia, “wic ma julwar en e jamkermiwic mi dwong’; tek junwang’e i yo mi bedopwe.” M’umedo maeno, jakwenda Paulo uyero ni Timoteo nia kud enywar umego ma wang’gi teng’ini, ento enen gi ve wego. (1 Tim. 5:1, 2) Kadok nwang’u Timoteo ubino ku dito mi telo wi umego ma wang’gi teng’ini de, re ugam ukwayu nia enen kisa i kumgi man eworgi.\n14. I saa ma kani ma wacikara nitwinyo ng’atu ma wang’e teng’ini?\n14 Dong’ ka ng’atu ma wang’e teng’ini ubetimo dubo akakaka, kunoke ebecwaku timo ma Yehova udagu ke? Yehova binyutho ngo kisa ni ng’atu m’ubetimo dubo mir aka, nik’ebed ng’atu ma wang’e teng’ini man ma juworo de. Kenen cik mir ukungu ma e, ma nwang’ere i Ezekiel 9:5,6: ‘Man ewacu ni jumange i itha kumae, wucidh kud i adhura i toke, man wugoi . . . wuneg dhanu m’uti kot, jalawobi man nyaku ma sumba, ku nyithindho ma thindho man mon.’ Cik mir ukungu ma kumeno nwang’ere bende i lembila pa Isaya. (Isa. 65:20) Lembe ma pire tek akeca iwa utie niworo Yehova ma tie Ng’atu m’utii mi ceng’. (Dan. 7:9, 10, 13, 14) Ka wabewore, wabinwang’u tegocwiny ma wabitwinyo ko ng’atu ma tie ku yeny mi twiny, kadok wang’e uteng’ini de.—Gal. 6:1.\nNyo ibed inyutho woro ni umego m’aradu? (Nen udukuwec mir 15)\n15. Lapor pa jakwenda Paulo ubeponjowa nenedi iwi nyutho woro ni umego m’aradu?\n15 Kan umego moko utie aradu, nyo jucopo wore? Eyo. Paulo ukiewo ni Timoteo kumae: “Kud iyi ng’atu moko cei ya fodi i nyathin; ento dong’ ibed ni por mi ju m’uyio, i lembe, i bedo (i timo), i mer, i yioyic, i leng’cwiny.” (1 Tim. 4:12) Kinde ma Paulo ukiewo lembe maeno, nwang’u Timoteo tie ku oro ma romo 30, re asu emio ire rwom ma pigi tek. Ponji ang’o ma waromo nwang’u i kum lembe maeno? Wacikara ngo nipoko lembe iwi umego m’aradu pilembe nia oro migi nok. Kepar pi lembe ceke ma Yesu utimo kinde m’ebino ku oro ma romo 33 kende!\n16, 17. (a) Ang’o ma konyo judong cokiri ning’eyo ka nyo umego moko uromo nidoko jakony tic kunoke jadit cokiri? (b) Paru mwa giwa kunoke mi suru mwa copo cidho tung’ ku lembe ma Biblia uyero, nenedi?\n16 I suru moko, juworo ngo dhanu m’aradu. Eno ketho judong cokiri moko gineno nia umego ma fodi utie aradu, copo doko ngo jakony tic kunoke jadit cokiri, kadok nwang’u eromo de. Re Biblia unyutho ngo nyanok de oro m’umego ucikere nibedo ko kan edok jakony tic kunoke jadit cokiri. (1 Tim. 3:1-10, 12, 13; Tit. 1:5-9) Pieno, ka jadit cokiri moko ubeketho cik iwi lembuno pilembe nia suru migi ubekwayu kumeca, nwang’u ebelubo ngo Lembe pa Mungu. Judong cokiri gicikiri ngo nijengiri iwi paru migi gigi kunoke iwi suru migi pi nipoko lembe iwi umego m’aradu, ento gicikiri nijengiri iwi cik ma nwang’ere i Lembe pa Mungu.—2 Tim. 3:16, 17.\n17 Ka judong cokiri gibetio ngo ku cik mi Biblia pi niketho umego m’uromo gidok jukony tic kunoke judong cokiri, eno copo cero mediri mir umegone. I ng’om moko, jakony tic moko ubed utimo cuu tic ma jumio i kore i cokiri, man judong cokiri ginwang’u nia nimakere cik mi Biblia, eromo nidoko jadit cokiri. Re judong cokiri moko ma wang’gi teng’ini giyero nia fodi e nyathin dit, ecopo bedo ngo jadit cokiri, pieno ging’ie ngo. Lemarac utie nia, umego maeno udoko ngo jadit cokiri kende kende pilembe junene nia e nyathin. Ubenen nia kit paru ma kumeno utie i ng’om ma pol. Pieno, ubekwayu wajengara iwi Biblia kakare nijengara iwi paru mwa giwa kunoke iwi lembe mi suru mwa. Ka watimo kumeno, wabiworo lembe ma Yesu uyero, man wabipoko ngo lembe mi jumange calku ku nen mi wang’.\nPOK LEMBE KU BEDOPWE\n18, 19. Lembang’o ma bikonyowa nineno umego mwa calu ma Yehova de neno kogi?\n18 Kadok watie dhanu ma waleng’ ungo de, wacikara nitimo tego ma kud wanen ko dhanu tung’ tung’ calu Yehova. (Tic. 10:34, 35) Pieno, saa ceke ubekwayu waketh wiwa i kum poyowic m’uai kud i Lembe pa Mungu. Ka wabetio ku poyowicne, nwang’u wabeworo lembe ma Yesu ung’olo, m’uyero kumae: “Kud wupok lembe calu m’anena.”—Yoh. 7:24.\n19 Ceng’ini eni, Yesu Kristu ma tie Rwoth mwa bipoko lembe mi dhanu ceke. Ebipoko lembe nimakere ku cik ma pwe pa Mungu, ento ebitio ngo ku lembe m’anena kunoke m’awinja. (Isa. 11:3, 4) Wabekuro saa maeno kud ava ma lee dit!


Keth der peri urieny kara Mungu unwang’ yung | Mi ponji\n‘Wek der mwu urieny i wang’ dhanu; kara . . . giyung Wegwu.’—MAT. 5:16.\nWER: 77, 59\nM’umedo tic mi rweyo lembanyong’a, wacopo timo lembang’o mange kara der mwa urieny?\nBedo i acel mwa wa Jukristu cwalu jumange nenedi niponjo lemandha?\nPirang’o ubekwayu wamedara nikio?\n1. Thelembe ma kani ma segi m’uketho watie kud anyong’a?\nWATIE kud anyong’a ma lee dit niwinjo kite ma jurutic pa Mungu gibeketho ko der migi urieny! I kind oro m’ukadhu, Jumulembe pa Yehova gitelo wi ponji mi Biblia ma kadhu 10 000 000. Bende, dhanu milioni dupa ma gifoyo ku lemandha gibino i Poi pi tho pa Yesu, man gituc niponjo lembe iwi jamgony ma tie giramia ma Mungu mio iwa ku mer.—1 Yoh. 4:9.\n2, 3. (a) Lembang’o ma copo cerowa ngo nirieny “calu der”? (b) I thiwiwec maeni, wabiweco iwi lembe ma kani?\n2 I wang’ ng’om zoo, Jumulembe pa Yehova giweco dhok dupa ma tung’ tung’. Ento eno ubecerowa ngo niyungo Yehova i acel. (Nyu. 7:9) Kadok waweco dhukani kunoke wakwo kakani de, wacopo rieny “calu der i ng’om.”—Flp. 2:15.\n3 Tic mi rweyo lembanyong’a ma wabetimo, bedo i acel mwa man kite ma wabemedara ko nikio, ubemio yung ni Yehova. I thiwiwec maeni, wabineno kite ma wacopo ketho ko der mwa urieny nikadhu kud i lembe adek maeno.—Som Matayo 5:14-16.\nWAKONY JUMANGE KARA GIWOR YEHOVA\n4, 5. (a) M’umedo tic mi lembanyong’a, wacopo timo ang’o pi niketho der mwa urieny? (b) Ka wabeweco ma ber i bang’ dhanu i lembanyong’a, wacopo nwang’u adwogi ma kani? (Nen cal mir acaki.)\n4 Yo acel ma pire tek ma waketho ko der mwa urieny, utie tic mi lembanyong’a man mi ketho dhanu dok julub. (Mat. 28:19, 20) Ku lapor, i Otkur ma Wiw mi nindo 1, dwi mir 6, 1925 m’ubino ku thiwiwec “Der i mudho,” jukoro nia, i kind nindo maeni mi kajik ceng’, ng’atu moko mbe ma copo gwoko bedoleng’ pare ni Rwoth kan ebeyenyo ngo “ayi m’eketh ko der pare urieny.” Jumedo bende kumae: “Ng’atune ucikere nitimo kumeno nwang’u eberweyo lembanyong’a ni dhanu, man nwang’u en gire de ebekwo nimakere ku cik mi bedopwe pa Yehova.” M’umedo tic mi rweyo lembanyong’a, timo mwa de yungo Yehova. Dhanu dupa benenowa kinde ma waberweyo lembanyong’a. Ka wabevonjo i bang’gi man wabemothogi ku mutoro, eno ketho gibedo ku paru ma ber i wiwa man iwi Mungu ma wabeworo.\n5 Yesu uyero ni julub pare kumae: ‘Ka wumondo de i ot, wumoth [won ode].’ (Mat. 10:12) I kabedo ma Yesu ubed urweyo i ie, dhanu bino ku ng’iyo mi jolo welo i ot. Re i kaka ma dupa tin, lembuno dong’ timere ngo. Wang’ ma pol, lworo kunoke ng’ecwiny re ma maku dhanu ka gineno welo utundo i pacu migi. Ento ka wabeweco ma ber i bang’gi, kumgi piei. Kinde m’iberweyo ku présentoir kaka ma dhanu bepong’ i ie, nyo idaru neno de nia kan ivonjo i bang’ dhanu man imothogi kud anyong’a, gibin gigamu girasoma m’umbe lworo? Gicopo maru bende nicaku wec kudi!\n6. Umego moko giku min ot pare gibed gitimo ang’o kara gimediri asu nirweyo?\n6 I ng’om mir Angleterre, umego moko giku min ot pare ma gidaru tii, gimbe ku copo mi rweyo lembanyong’a ot kubang’ ot calu ma gibed gitimo con, pilembe twoyo udaru gonjogi. Kara gimediri asu nirweyo, giketho meza moko ku girasoma i wie i dhu lela migi. Calu ma ot migi ni ceng’ini ku daraza moko, gikpero girasoma ma ginwang’u nia copo telo nen mi junyodo m’ubino gamu awiya migi kud i somo. Junyodo moko gidaru gamu girasomane moko, calu ve Les jeunes s’interrogent. Réponses pratiques, bukune mi 1 ku mir 2. Bende, nyamego moko ma jayab yo becirweyo kud umego maenogi. Junyodo ma dupa gineno nia nyamegone weco ma ber i bang’ dhanu, man umego maeno giku min ot pare gitie andha kud ava mi konyo dhanu. Janyodo acel ucaku kadok niponjo Biblia.\n7. Icopo timo ang’o pi nikonyo dhanu m’uringo ng’wec i beng’wu?\n7 I kind nindo m’ukadhu, lwiny uketho dhanu dupa giweko pacu migi man giringo i ng’om mange. Ka dhanu ma kumeno utie i kabedo mwu, icopo timo ang’o pi nikonyogi kara ging’ei Yehova? Mi kwong’o, icopo ponjo kite ma jumotho ko dhanu i dhok migi. M’umedo maeno, icopo tio kud application JW Language, pi niponjo kite m’iromo caku ko thewec kugi. I ng’eye, icopo nyutho igi video man girasoma ma nwang’ere i dhok migi i jw.org.—Poi. 10:19.\n8, 9. (a) Coko mwa mi Kwo man tic bekonyowa nenedi? (b) Junyodo gicopo konyo awiya migi nenedi kara gidwok wang’ penji cuu i coko?\n8 Yehova umio iwa tap piny ma watie ku yenyne kara warwei cuu. Ku lapor, i coko mi Kwo man tic, waponjo lembe ma konyowa niliewo dhanu, man nicaku ponji mi Biblia ma cwinywa tek.\n9 Wang’ mapol, ka dhanu mange gibino i coko mwa, igi wok wang’ lii ka gibeneno kite m’awiya ubedwoko ko wang’ penji. In de icopo ponjo awiya peri kara gibed gidwok wang’ penji i coko ku wec migi gigi, m’umbe nisomo asoma. Dhanu moko gituc niponjo lemandha pilembe giwinjo kite m’awiya ubedwoko ko wang’ penji niai kud i adundegi, ku wec ma yot man ma terere.—1 Kor. 14:25.\nLEMBE M’ICOPO TIMO KARA WAMEDARA NIBEDO I ACEL\n10. Thier mi juruot konyowa nenedi nibedo i acel?\n10 Yo mange ma wamio ko yung ni Yehova utie niponjo juruot mwa kara wakwo kugi i acel man ku kwiocwiny. Ku lapor, kan itie janyodo, tim kero kud wukos nitimo thier mwu mi juruot kubang’ yenga. Juruot ma dupa gibed gineno program mi Televizio JW ma bewok kubang’ dwi, man i ng’eye giweco iwi kite ma giromo tio ko ku lembe ma giai ginenone. Poi nia ayi m’icopo ponjo ko nyathin ma nyanok ukoc ku kite m’iromo ponjo ko aradu ma dong’ udongo. Keth thier mwu mi juruot umii kony ni ng’atuman m’i ot peri.—Zab. 148:12, 13.\nBed idieng’ kud umego ku nyimego m’utii (Nen udukuwec mir 11)\n11-13. Waromo timo ang’o kara cokiri mwa ubed i acel?\n11 Kadok itie aradu de, icopo konyo ng’atuman m’i cokiri unwang’ nia en de pire tek. Yo acel m’iromo timo ko kumeno utie nitheyo mer kud umego ku nyimego m’utii. Penjgi nia lembang’o m’ukonyogi kara gimediri nitimo ni Yehova pi oro ma dupa. Icopo nwang’u ponji dupa ma beco i bang’gi. Kan ibetimo kumeno, ibiketho cwinygi, man gin de gibiketho cwinyi. Re kadok watie aradu kunoke wadaru tii de, wan ceke wacopo jolo welo m’ubino i Otker mwa. Icopo nimothogi, nivonjo i bang’gi, nikonyogi ginwang’ kabedo, man ninyuthogi ni dhanu mange. Keth giwinjiri ma ber.\n12 Ka juketho nia itel wi coko mi rweyo lembanyong’a, icopo konyo ju m’utii kara gimediri niketho der migi urieny. Mii igi teritwar ma giromo rweyo i ie yot yot. Pokgi girwei kud aradu. Wang’ ma pol, umego ku nyimego ma gitii man ma gitie ku remo moko, cwinygi tur ka gibeneno nia dong’ gicopo rweyo ngo calu ma con. Re giwinjiri ma ber ka gibeneno nia idieng’ kugi man ibenyang’ i kum peko migi. Kadok gitii kunoke gitimo oro lee i lemandha de, asu kite m’ibedieng’ ko kugi copo ketho gimediri nirweyo kud amora.—Law. 19:32.\n13 Nyithindho mir Israel gibino kud anyong’a nitimo thier karacelo ni Yehova. Jagor Zaburi ukiewo kumae: “Nen, maram e ber e mit de ni umego ya gibed karacelo i [acel]!” (Som Zaburi 133:1, 2.) Eporo bedo i acel ku mo m’awira ma yomo kumjo, man ma ng’wice ng’ar. Calu mo maeno, wacopo kwio cwiny umego ku nyimego mwa, nwang’u wabenyutho igi mer man berocwiny. Eno ketho cokiri medere nibedo i acel. Dong’ nyo icopo ngo ni ii kara ing’ei cuu umego ku nyimego mi cokiri peri?—2 Kor. 6:11-13.\n14. Icopo timo ang’o kara der peri urieny kaka m’ibekwo i ie?\n14 Der peri copo rieny kaka moko ci m’ibekwo i ie. Kan ibekwo ma ber ku judhugola peri, gibimaru giponj lembe iwi Yehova. Kepenjiri kumae: ‘Judhugola para beparang’o i wiya? Nyo abed ayiko ot para bedo ma leng’ saa ceke? Nyo pacu para zoo bebedo ma leng’? Nyo abed akonyo judhugola para de?’ Iromo penjo Jumulembe mange gikor iri nia berocwiny man lapor migi ma ber ubedo kud adwogi ma kani iwi wedi migi, iwi judhugola migi, iwi jurutic wagi kunoke iwi awiya wagi mi somo.—Ef. 5:9.\n15. Pirang’o ubekwayu wamedara nikio?\n15 Ka wabemito nia der mwa ucarere acara, wacikara ngo niwil ku nindo maeni ma wabekwo i ie. Yesu uyero ni julubne wang’ dupa kumae: “Wuki.” (Mat. 24:42; 25:13; 26:41) Tek wabeparu nia fodi “masendi ma dit” ni bor, wabitundo ngo nitio ku kaka ceke m’unen iwa pi nikonyo dhanu mange giponj lemandha iwi Yehova. (Mat. 24:21) Pieno, kakare ma der mwa ucarere acara, nok nok ebijwik man ecopo kadok nitho.\n16, 17. Iromo timo ang’o kara imediri nikio?\n16 I nindo ma wabekwo i ie eni, ubekwayu wamedara nikio nisagu m’i wang’e. Ng’om ubemedere ameda ninyothere. Re wang’eyo nia ajiki bibino tap i nindo ma Yehova uketho. (Mat. 24:42-44) Ento ma fodi nindone k’utundo ngo, wacikara ninyutho cirocir, man ukwayu waketh wiwa zoo i kum lembe m’ubino i wang’wa. Bed isom Biblia kubang’ ceng’, man kud iwek nirwo i bang’ Yehova. (1 Pet. 4:7) Nwang’ ponji i bang’ umego ku nyimego ma gitimo ni Yehova pi oro dupa. Icopo bende nisomo kpawa mi kwo mir umego ku nyimego i girasoma mwa ma tung’ tung’.\n17 Tim ni Yehova m’umbe anyothawic. Tim bero ni jumange man bed inwang’ saa mi nambu kud umego ku nyimego. Kan ibetimo kumeno, ibibedo ku mutoro man ibineno nia nindo ubecidho pio pio. (Ef. 5:16) I kind oro dak acel m’ukadhu, jurutic pa Yehova gitimo lembe dupa. Re tin, watie ku tic lee dit nisagu m’i wang’e zoo. Tic pa Yehova unyai lee i kite ma yerere ngo. Andhandha, der mwa ubecarere!\nWacopo nwang’u rieko m’uai i bang’ Mungu i saa mi liew mi kwac mi judong cokiri (Nen udukuwec mir 18, 19)\n18, 19. Judong cokiri gikonyowa nenedi kara watim ni Yehova kud amora? Kemii lapor moko.\n18 Kadok wabed watimo kosa wang’ ma pol de, re asu Yehova uweko watim ire. Pi nikonyowa, emio iwa “giramia [ma] dhanu,” niwacu judong cokiri. (Som Juefeso 4:8, 11, 12.) Pieno, ka judong cokiri ubino niliewi, tim kero inwang’ kony moko kokoro nikadhu kud i juk man rieko migi.\n19 Ku lapor, umego moko mir Angleterre giku dhaku pare gibino ku peko i gamiri migi, e gikwayu kony i bang’ judong cokiri moko ario. Dhaku unwang’u nia won ot pare ubetelo ngo wigi cuu kara gitim ni Yehova. Won ot de unwang’u nia etie ngo japonji ma cuu, man eyero nia ebed epangu ngo program, kara thier mi juruot utimere kubang’ yenga. Pi nikonyogi, judong cokiri umio lapor pa Yesu. Giketho cwiny won ot nia elub kite ma Yesu ubed udieng’ ko pi julubne. Bende, giketho cwiny dhaku nia ebed ku cirocir i bang’ won ot pare. Judong cokiri ginyutho bende lembe mange ma gicopo timo kara gitim thier migi mi juruot karacelo kud awiya migi ario. (Ef. 5:21-29) Won ot ugam utimo kero ma lee pi nidoko jawiot ma cuu. Judong cokiri giketho cwinye nia kud evoci, man ejengere iwi tipo pa Yehova. Mer man kite ma judong cokiri ukonyo ko juruot maeno umio amora i kumgi.\n20. Kan ibeketho der peri urieny, adwogine bibedo ang’o?\n20 Jagor Zaburi uyero kumae: “Mugisa ni ju ma lworo Yehova kubang’gi kubang’gi, ma wotho i yo pare.” (Zab. 128:1) Kan iketho der peri urieny, ibibedo ku mutoro ma lee. Pieno, ponj jumange ging’ei Mungu, tim lembe ceke m’icopo kara ikony juruot peri man cokiri ubed i acel, man mediri nikio. Lapor peri ma ber biketho jumange de bimio yung ni Wegwa ma Yehova.—Mat. 5:16.


Icopo Coro Ceng’ni i Vut Mungu Nenedi? | Lembanyong’a\nPONJI MIR 12\n1. Nyo Mungu winjo rwo ceke?\nMungu lwong’o dhanu mi kwonde ceke nicoro ceng’ni i vute ni kadhu kud i rwo. (Zaburi 65:2) Ento, Mungu winjo kunoke jolo rwo ceke ngo. Ku lapor, Mungu copo winjo ngo rwo pa ng’atu ma nico m’ubesendo dhaku pare. (1 Petro 3:7) Bende, kinde ma juisrael urero migi nitimo lembe ma rac, Mungu ugam ukwero niwinjo rwo migi ma tung’tung’. Eno nyutho nia rwo tie ngo lembtuko ento lembe ma pire tek kunoke rwom. Re wang’ei nia, Mungu copo winjo rwo pa ng’atu ma, kadok etimo dubo ma lee rokani, eyewo dubo pare ne.—Som Isaya 1:15; 55:7.\n2. Wacikra nirwo nenedi?\nRwo tie thenge acel mi thier mwa ni Mungu. Pieno, wacikra nirwo ni Jacwic mwa Yehova kende. (Matayo 4:10; 6:9) Bende, calu watie leng’ ungo, ukwayu warwo i nying Yesu pilembe etho pi dubo mwa. (Yohana 14:6) Yehova maru ngo nia ka waberwo, wabed wadwogi asu asu iwi lembe ma wadaru nikanu i wiwa kunoke ma judaru nikiewo akiewa. Emito ka waberwo, wayer lembe m’uai i adunde mwa giwa.—Som Matayo 6:7; Jufilipi 4:6, 7.\nJacwic mwa copo winjo kadok rwo ma nyaling’ling’. (1 Samwil 1:12, 13) Ebekwayu nia wabed warwo saa moko ci, calu ve kugweno man uthieno, saa mi cam, saa ma wanwang’ira i wang’ peko ma tung’tung’.—Som Zaburi 55:22; Matayo 15:36.\n3. Pirang’o Jukristo becokri karacelo?\nEtie yot ungo nicoro ceng’ni i vut Mungu pilembe wakwo i kind dhanu m’ukoso nibedo ku yioyic i bang’ Mungu man dhanu m’ucayu lembang’ola pare mi kelo kwiocwiny iwi ng’om. (2 Timoteo 3:1, 4; 2 Petro 3:3, 13) Pieno, watie ku yeny ma wabed wacokra karacelo ku jukristo wadwa kara wabed wajukra ng’atuman ku wadi.—Som Juebrania 10:24, 25.\nCokri karacelo ku dhanu m’umaru Mungu konyowa nicoro ceng’ni i vut Mungu. Coko mi Jumulembe pa Yehova tie iwa kakare maber mi nwang’u kethocwiny ni kadhu kud i yioyic mi jumange.—Som Jurumi 1:11, 12.\n4. Icopo coro ceng’ni i vut Mungu nenedi?\nIcopo coro ceng’ni i vut Yehova nang’u ibenwang’u saa mi paru kunoke mi nyamu i lembe pare m’icikuponjo. Par cu mandha i kum tic pare m’etimo, juk m’ecikumio iwa, man lembang’ola pare. Nirwo man ninyamu i lembe konyowa ni bedo ku cwiny mi foyofoc pi maru pa Mungu man rieko pare.—Som Yocuwa 1:8; Zaburi 1:1-3.\nIcopo coro ceng’ni i vut Mungu ndhu nang’u ijengri i wiye man itie ku yioyic i bang’e. Ento, ng’ei nia yioyic calu piny ma kwo ni ie, m’utie ku yeny pa cam. In de ukwayu ibed imi cam ni yioyic peri nang’u ibeparu akeca iwi thelembe mi yioyic peri ne.—Som Matayo 4:4; Juebrania 11:1, 6.\n5. Coro ceng’ni i vut Mungu copo mio iwa bero makani?\nYehova dieng’ pi dhanu ceke m’umare. Ecopo gwokogi kud i kum piny ceke ma copo ketho yioyic man genogen migi mi kwo ma rondo ku rondo i ariti. (Zaburi 91:1, 2, 7-10) Etwong’owa i wang’e i kum lembe ceke ma copo nyotho kwo man mutoro mwa. Eyo, Yehova ponjowa kud ayi kwo mandhandha.—Som Zaburi 73:27, 28; Yakobo 4:4, 8.\nRwo tie rwom madit\nNyo Mungu winjo rwo peri? Pi nidwoko wang’ penji maeno, ukwayu ikenyang’ iwi lembe ma Biblia ubeponjo iwi rwo.